jun 22, 2019 | Vesti Dana\nNakon kampanje prikupljanja potpisa da Italija revidira odluku u priznanju nezavisnosti Kosova, Italijani su pokrenuli projekat „Generacija Kosovo“ i prikupkjanje sredstava za otvaranje centra za mlada na Kosovu i Metohiji. „I dalje ćemo biti rame uz rame sa Srbima iz enklava koji su primer zajednice, patriotizma i vere. Nastavićemo da ih podržavamo, da širimo njihovu … Read moreITALIJANI NE DAJU KOSOVO ŠIPTARIMA: Pokrenut projekat „Generacija Kosovo“ za otvaranje novog centra za mlade…\nBeogradu je teško da pregovara sa Prištinom, jer se sa druge strane stola nalaze ratni zločinci i kriminalci, ocenjuje Jens Kestner, poslanik nemačkog Bundestaga iz redova opozicione Alternative za Nemačku (AfD). Ipak, Kestner, kao i njegov stranački kolega Armin-Paul Hampel, smatra da odlaganje samita u Parizu predstavlja lošu vest, jer je, kaže, kosovsko pitanje „top-tema“ … Read morePOSLANIK BUNDESTAGA: KOSOVO JE SRBIJA! AfD je protiv nezavisnosti južne srpske pokrajine!


Frilenseri traže hitne pregovore s Vladom, pozivaju se na Vučićevu izjavu | 013 info\nFrilenseri traže hitne pregovore s Vladom, pozivaju se na Vučićevu izjavu\nTanjug\tPet, 19/03/2021 - 17:11\nPredsednik udruženja radnika na internetu Miran Pogačar pozvao je Vladu, Ministarstvo finansija i Poresku upravu da hitno ponovo sednu za pregovarački sto i reše probleme te grupacije radnika na najbrži način.\nPozivajući se na izjavu predsednika Aleksandra Vučića da frilenseri treba da se plaćaju porez od trenutka kada su za njega saznali, a to je, napominje, 14. oktobar 2020, Pogačar konstatuje da je od tada prošlo šest meseci, te da je problem sada što se rešenje odlaže, a dugovi se gomilaju.\nDodao je da Vučićeva izjava treba da prođe kroz neku zakonsku proceduru i da to onda bude usvojeno u Skupštini, te napominje da frilenseri neće čekati nego će naredne nedelje izaći sa "frontom solidarnosti" koji će činiti više organizacija i sindikata.\n"Svako će javno izneti svoje probleme, zajedničke ciljeve i zahteve i onda ćemo nastupiti kao front", najavio je Pogačar i dodao da će u budućnosti biti različitih akcija, ali i protesta.\nModeli za rešenje statusa frilensera\nPogačar je najavio da će Zaštitnik građana uskoro izneti svoje mišljenje i da veruje da će to mišljenje, koje istina nije obavezujuće, ići u korist zahteva frilensera.\nOn se inače danas javnosti obratio ispred ambasade Severne Makedonije od koje je udruženje u pisanoj formi zatražilo informaciju o statusu frilensera u toj zemlji.\nNajavljeno je da će se sa istim pitanjima obratiti i ambasadama drugih susednih zemalja.\nGovoreći o modelima za rešenje statusa frilensera, Pogačar je naveo da je 2015. godine njihov status u Makedoniji rešen tako što sada plaćaju porez od deset odsto, a doprinose dobrovoljno.\nNa pitanje novinara kao suprotan primer naveo je francuski model gde se plaća 50 odsto zarađenog na ime poreza i doprinosa, ali frilenseri onda imaju mnoga prava poput plaćenog bolovanja i godišnje odmora.\nsrbija novac porez frilenser


HOTEL "VOJVODINA" PONOVO DOMAĆIN ŽENSKE NOVE GODINE\nHOTEL „VOJVODINA“ PONOVO DOMAĆIN ŽENSKE NOVE GODINE\nZRENJANIN – Jedinstvena manifestacija u Srbiji, a možda i u svetu, Ženska nova godina, održaće se 32. put u Zrenjaninu, 16. decembra, u elitnom hotelu „Vojvodina“.\nOvaj neobični doček Nove godine, pre zvaničnog datuma a samo za žene, osmislili su zrenjaninsko uduženje „Sva lepota sveta“ i predsednica te organizacije Katarina Kaća Halasović. Cilj je da na slavlju žene budu gošće, a ne domaćice zarobljene u kuhinji, koje spremaju novogodišnju trpezu.\n– Ovde su žene cenjene gošće i slavljenice, sa samo jednom obavezom – da budu dobro raspoložene i vesele. I ove godine hotel „Vojvodina“ nam maksimalno pomaže u organizaciji ovog jedinstvenog skupa, za slavlje će biti obezbeđen bogat meni i piće u neograničenoj količini, biće folklora i muzike, a glumac Jovica Jašin po tradiciji biće naš Deda Mraz. Moguće je da specijalni gost bude i glumac Milenko Pavlov – najavljuje Kaća Halasović.\nOna posebno ističe činjenicu da se na prvo mesto stavlja komfor gošći u inače reprezentativnoj hotelskoj sali. Ulaz na ovu manifestaciju je 1.600 dinara, a za gošće koje se odluče da prenoće, hotel „Vojvodina“ ima povoljnu ponudu.\n– I da napomenem, naše geslo je – „Muškarcima ulaz nije zabranjen, ali nije ni dozvoljen“. Osim ako su vozači, konobari, muzičari, novinari… I svakako, dobrodošao je naš Deda Mraz – napominje Halasović.\nTagovihotel "Vojvodina" hotel vojvodina zrenjanin manifestacija ženska nova godina\nBESPLATNI PREGLEDI U OPŠTOJ BOLNICI „ĐORĐE JOANOVIĆ“


Hotelska grupa Budvanska rivijera obilježila Dan planete Zemlje\nU susret Danu planete Zemlje, Hotelska grupa Budvanska rivijera juče je zajedno sa JUSMŠ Danilo Kiš i JP Morsko dobro Crne Gore organizovala izložbu radova srednjoškolaca, predavanje Nemanje Malovrazića na temu zaštićenih područja u Crnoj Gori uz emitovanje filma „Budvanska Tunja“, nakon čega su učenici sa radnicima zelenila HG Budvanska rivijera zasadili drvo limuna u atrijumu TN Slovenska plaža.\nŠkolski projekat na temu zaštite životne sredine kojim je rukovodila profesorica Jelena Papović obuhvatio je izradu nekoliko kreativnih eksponata, pa su tako u lobiju hotela Aleksandar izložene oslikane haljine posvećene prirodi, mapa ostrva Sveti Nikola i instalacija planete sa ugroženim životinjskim vrstama.\nNemanja Malovrazić u ime JP Morsko dobro Crne Gore održao je prezentaciju na temu Zaštićena obalna i morska područja u Crnoj Gori, i uz brojne zanimljivosti iz ove oblasti i interaktivan pristup približio učenicima JUSMŠ Danilo Kiš zašto je važno da čuvamo obalu, more i morski biodiverzitet.\nPosebnu pažnju izazvala je projekcija filma “Budvanska tunja” koji je urađen na inicijativu MZ Stari grad i NVO Ekološko društvo – Budva, a u produkciji Javnog preduzeća za upravljanjem morskim dobrom Crne Gore. Film je osvojio prvu nagradu u kategoriji "Ekologija i životna sredina" na Međunaradnom festivalu "Stars of Wild Beauty" koji je održan u decembru 2019. godine. Cilj filma je promocija prirodnih i kulturno-istorijskih vrijednosti ovog područja, te unaprijeđenje i ažuriranje informacija o stanju i ugroženosti morskog biodiverziteta same Tunje.\nSvi učesnici i organizatori prisustvovali su i konkretnoj akciji sadnje limuna u atrijumu Turističkog naselja Slovenska plaža koja je decenijama prepoznatljiva po njegovanim zelenim površinama i raznovrsnom biljnom svijetu. Taj segment ponude je izuzetno cijenjen od strane turista i gostiju koji poseban mir i doživljaj pronalaze upravo u zelenim vrtovima sa preko 300 vrsta raznovrsnog bilja.


Mašinsko učenje ubrzava isporuku Windows 10 ažuriranja | PC Press\nMašinsko učenje ubrzava isporuku Windows 10 ažuriranja\nMicrosoft je usvojio mašinsko učenje kako bi korisnicima automatski isporučivao Windows 10 verziju 1903, a nova funkcija je najavljena na Twitter-u 18. juna.\nU objavi stoji da je kompanija počela sa treniranjem algoritama mašinskog učenja koji će biti zaduženi za ažuriranje onih računara koji imaju April 2018 Update verziju, te starije Windows 10 verzije, a kako bi osigurala da se i ubuduće ažuriranja isporučuju na vreme. Windows 10 verzija 1803 objavljena je u aprilu 2018, a ističe u novembru 2019, pa je ranije najavljeno da će se sa isporukom verzije 1903 početi u junu.\nNova verzija je sada dostupna svim korisnicima koji ručno izaberu “check for updates” u okviru Windows Update-a, a do nekih računara još nije stigla zbog problema sa kompatibilnošću. Upravo je to problem koji Microsoft planira da reši uz pomoć mašinskog učenja, budući da će se ovo starati da ažuriranje automatski stiže na sve kompatibilne uređaje, bez potrebe za ručnim biranjem opcije.\nOstaje da se vidi šta će se događati sa računarima koji ne budu kompatibilni, a Windows 10 verzija 1903 donosi neka zanimljiva poboljšanja, poput nove light teme, odvajanja Cortana-e od Search polja, te Windows sandbox-a.\nTagovi: mašinsko učenje, Microsoft, Windows, Windows 10, Windows Sandbox\n← Autopilot kamere kompanije Tesla beleže neverovatne snimke\nChernobyl podcast upotpunjuje popularnu HBO seriju →


Kukan: Prevremeni izbori prepreka evrointegracijama Srbije\nBRISEL - Šef delegacije Evropskog parlamenta za Jugoistočnu Evropu Eduard Kukan izjavio je da štrajk glađu nije način za sprovođenje politike opozicije u Srbiji i istakao da prevremeni izbori ne bi doneli pozitivne pomake za budućnost evrointegracija Srbije.\nKukan je, govoreći o apelu delegacije EP i Skupštine Srbije lideru Srpske napredne stranke Tomislavu Nikoliću da prekine sa štrajkom glađu i žeđu, rekao da to "nije način za sprovođenje politike opozicije".\n"Štrajk glađu nije ispravna politička mera koja se preduzima u situaciji kada je vreme vrlo bitno za zemlju. Tim štrajkom i svim onim što ga prati, remeti se proces u kome je neophodno rešavanje drugih pitanja od strane Vlade", rekao je on.\nTokom dvodnevnog sastanka delegacija EP i delegacije Skupštine Srbije, EP je izrazio očekivanja od političkih lidera u Srbiji da se ponašaju odgovorno i da interes zemlje stave na prvo mesto. Iz Brisela je poručeno da je uspešan nastavak evroinegracionog procesa najvažnije pitanje za Srbiju u ovom trenutku.\nKukan je u razgovoru za radio "Dojče vele" pozvao političko vođstvo Srbije da se koncentriše na "prava pitanja" sa kojima je zemlja suočena u ovom trenutku, a gledajući iz pozicije Brisela to je evropska agenda.\nIz EP poručuju da će od Srbije zavisi da li će joj do kraja godine biti dodeljen status kandidata. U tom pravcu zemlja mora da posebnu pažnju posveti prvenstveno punoj saradnji sa Tribunalom u Hagu i nastavku pregovora sa Prištinom.\nAko se u to uključe i neophodne reformske procesi, Kukan smatra da bi zemlja, u situaciju prevremenih izbora, više bila posvećena političkim kampanjama nego ispunjavanju svog evropskog cilja. U Evropskom parlamentu kažu da bi svi želeli da vide Srbiju kao kandidata za članstvo u Uniji.\n"Srbija je važan igrač na Zapadnom Balkanu i za sada se kreće u pozitivnom pravcu. U Briselu postoji pozitivan politički trenutak koji Srbija mora da iskoristi kako bi napredovala na putu evrointegracija", rekao je Kukan za "Dojče vele".


Upozorenja sa najviših adresa iz Sjedinjenih Američkih Država da bi Rusija mogla destabilizovati Crnu Goru kao i još jedan broj zemalja, u Crnoj Gori se shvataju ozbiljno. Dešavanja na globalnom nivou potvrđuju da Crna Gora treba da se što prije nađe u bezbjednosnom okviru NATO saveza.\nPodsekretar za odbranu SAD Kristin Vormut saopštila je na saslušanju pred Odborom za oružane snage Kongresa, da je Crna Gora jedna od zemalja koje bi Rusija mogla pokušati da destabilizuje nakon Ukrajine.\n„Rusija bi mogla krenuti na zemlje koje nijesu članice NATO, kao što je na primjer Crna Gora, neke od manjih zemalja, i pokušati da stvori nestabilnost, da pokuša da iskoristi neke od informacionih operacija i tehnika koje smo vidjeli da su koristili u Ukrajini“, rekla je Vormut, odgovarajući na pitanje jednog od kongresmena o mogućoj budućoj strategiji Rusije.\nIzjavi Vormutove prethodio je stav američkog državnog sekretara Džona Kerija, koji je ocjenio da se čitav niz evropskih zemalja, a među njima i Crna Gora, nalaze na "liniji vatre" kada je riječ o odnosima Vašingtona i Moskve. Odgovarajući na pitanja senatora o rastućem uticaju Rusije u Evropi, državni sekretar Keri je rekao: "Kada je riječ o Srbiji, Kosovu, Crnoj Gori, Makedoniji i drugima - Gruziji, Moldaviji, Pridnjestrovlju - oni su na liniji vatre“.\nPovodom izjava američkih zvaničnika zatražili smo komentar iz Ministarstva vanjskih poslova Crne Gore. A nekadašnji šef crnogorske diplomatije Branko Lukovac kaže da zabrinjava već sama okolnost da su upozorenja motivisana rastućim uticajem Rusije u Evropi umjesto izgradnje partnerstva. Rusija nastoji da se vrati na pozicije globalne sile, a Balkan je od strateške važnosti za Rusiju. Izjave globalnih sila govore o postepenom vraćanju hladnoratovske atmosfere, kaže Lukovac:\n„Upozorenja, pogotovo ako ona dolaze iz SAD, sa tako visokog nivoa, treba ozbiljno shvatiti. Po meni, Crna Gora bi trebalo da nastavi sa reformama, da osvaja vrijednosti i standarde na putu prema integracijama, o čemu će odluku donijeti građani i državni organi. Drugo, Crna Gora treba da održava i unapređuje dobre i prijateljske odnose i sa SAD i sa Rusijom i drugim uticajnim činiocima međunarodnih odnosa. I takođe mislim da bi Crna Gora trebalo sa pojačanim oprezom da prati moguće linije uticaja pojedinih inostranih činilaca na javnost i eventualno kako se upozorava na pokušaje destabilizacije prilika u Crnoj Gori. To bi posebno moglo biti povezano sa očekivanim pozivom za članstvo u NATO i donošenjem odluke u vezi sa tim“, ocjenjuje Lukovac.\nMale države kao kolateralna šteta\nIzjave američkih zvaničnika govore da je politika zvanične Crne Gore evropskih i evroatlantskih integracija ispravna i od nje neće odustati, saopštio je predsjednik Odbora za međunarodne odnose Skupštine Crne Gore Miodrag Vuković, odgovarajući na pitanje da li izjave američkih zvaničnika treba da zabrinu:\n„Sama izjava kao izjava posebno sa te adrese je ozbiljna, upozoravajuća i sigurno da će se prema njoj svi ozbiljni morati na vrlo promišljen način postaviti. Na žalost to je još jedna potvrda tih globalnih sukoba, poremećaja na međunarodnoj ne samo političkoj sceni. Sukoba u kojima su male države, narodi i zajednice samo kolateralna šteta“, prokomentarisao je Vuković.\nPodsjećajući na ranije izjave iz Rusije u odnosu na Crnu Goru koje su tada pozivale na opreznost, član Odbora za međunarodne odnose Borislav Banović smatra da sadašnja upozorenja iz Sjedinjenih Država govore da Crna Gora treba da što prije bude unutar bezbjednosnog okruženja NATO:\n„Zadnja upozorenja sada već i zvaničnih nivoa američkih spoljnopolitičkih institucija potvrđuju da se stvar izdigla na neki viši nivo i da je potrebno na taj način na to upozoriti. To za državu treba da bude upozorenje i za društvo da mi shvatimo prije svega da rješavamo stvari i taj spoljni aspekt naše politike pozicioniramo sa našim unutrašnjim interesom. Da o tome vodimo računa i što je moguće korektnije sarađujemo sa svima koji mogu u pozitivnom ili negativnom smislu opredjeljivati naše unutrašnje stanje“, konstatuje Banović.\nU opozicionoj Novoj srpskoj demokratiji odbacuju mogućnost da bi Rusija mogla destabilizovati Crnu Goru. Portparol Jovan Vučirović kaže da ta stranka ne pridaje značaj izjavama iz Sjedinjenih Država:\n„Ne pridajemo ovakvim izjavama preveliki značaj pogotovo što je Crna Gora kao država na ovom tlu opstala upravo zahvaljujući podršci i pomoći Rusije, nekadašnje carske Rusije. Rusija nikada nije destabilizovala i ugrožavala, nego samo podržavala Crnu Goru i ne vidim razlog zašto bi je sada destabilizovala. Ljudi u Crnoj Gori Rusiju ne doživljavaju kao neprijatelja već suprotno, kao istorijskog prijatelja i saveznika i mi nemamo nikakvih negativnih sjećanja i iskustava sa Rusijom“, navodi Jovan Vučirović.


Džejms: Stigao sam u istorijsku franšizu, šampionsku franšizu - Sportske novosti\nNaslovna Intervjui Džejms: Stigao sam u istorijsku franšizu, šampionsku franšizu\nLos Anđeles Lejkersi posle nekoliko slabih sezona, u novom izdanju NBA lige imaju velika očekivanja, jer su ovog leta potpisali četvorogodišnji ugovor sa najboljim košarkašem današnjice, Lebron Džejmsom.\nNekadašnji igrač Majami Hita i Klivlend Kavalirsa u svom prvom intervjuu u novom klubu, nije krio oduševljene zbog dolaska u “grad anđela”.\n“Imam mogućnost da igram u ovoj istorijskoj franšizi sa velikom tradicijom. Takođe, dobio sam priliku da sarađujem i sa Medžikom Džonsonom, koji mi je bio idol u mladosti. Uzbuđenje zbog dolaska ovde je zaista veliko. Srećan sam zbog toga i smatram da su Lejkersi istorijska franšiza, ali istovremeno i šampionska franšiza, te ćemo dati sve od sebe da je vratimo na mesto na kojem i pripada”, poručio je “King”.\nPrethodni tekstGosti su u boljoj formi, a od ovog protivnika nisu poraženi već 4 godine!\nSledeći tekst“Specijalnom” se drma klupa?


Srbija - Saobraćajna policija otkrila ukupno 18.058 saobraćajnih prekršaja - Vesti iz Kragujevca i Šumadije - Pressek.rs\nSaobraćajna policija otkrila ukupno 18.058 saobraćajnih prekršaja\nSrbija Četvrtak, 12. maj 2022.\nTokom međunarodne akcije pojačane kontrole saobraćaja, policija je za sedam dana, otkrila ukupno 18.058 saobraćajnih prekršaja, od kojih su 2.096 učinili vozači koji su upravljali vozilima pod dejstvom alkohola ili psihoaktivnih supstanci.\nTokom akcije koja se, od 4. do 10. maja, istovremeno sprovodila u 30 evropskih zemalja koje su članice Mreže saobraćajnih policija Evrope - ROADPOL, a koja je bila usmerena na otkrivanje prekršaja upravljanja vozilom pod dejstvom alkohola i psihoaktivnih supstanci, saobraćajna policija sankcionisala je 2.024 vozača koji su upravljali vozilima pod dejstvom alkohola, od čega je njih 320 zadržano u službenim prostorijama jer su imali više od 1,2 promila alkohola u organizmu.\nIz saobraćaja su isključena i 72 vozača koja su, kako je utvrđeno droga testom, bila pozitivna na psihoaktivne supstance.\nMinistarstvo unutrašnjih poslova apeluje na vozače da se pridržavaju saobraćajnih propisa, da ne upravljaju automobilima i motociklima ukoliko su konzumirali alkohol i da brzinu prilagode uslovima puta kako bi sačuvali svoje i živote drugih učesnika u saobraćaju.\n# kontrola saobracaja # Policija # Srbija\nRužić: Ne očekujem dramatična povećanja školarina\nJagodina: Otkrivena laboratorija za proizvodnju marihuane, 5 uhapšenih\nVučić: Zaštitićemo cenu šećera, biće ga dovoljno\nKraljevo: Bacio paketiće sa drogom kroz prozor automobila\nVaži do: Subota, 4. jun 2022.\nApotekarska ustanova Etera traži farmaceutskog tehničara Uslovi rada: IV nivo kvalifikacije, farmaceutski tehničar radno iskustvo nije ...\nFirma: Apotekarska ustanova Etera\nDOO za proizvodnju, usluge i promet Telekomunikacija Blace traži pomoćne radnike na gradilištu Broj izvršilaca: 15 Javljanje kandidata na ...\nNa osnovu Odluke v. d. direktora Univerzitetskog kliničkog centra Kragujevac broj 01-5419 od 10.05.2022. godine, sve u vezi sa članom 7. tačka 1. stav ...


OEBS osudio napad na Nenada Milenkovića GracanicaOnline.Info\nOEBS osudio napad na Nenada Milenkovića\n28. aprila 2020. 1 min read\nУпозоравамо читаоце да садржај и фотографије могу да буду узнемирујући, ФОТО: РТВ Пулс\nNapad na direktora RTV Puls nenada Milenkovića, osudili su šef misije OEBS-a na Kosovu Jan Bratu i predstavnik OEBS-a za slobodu medija u Beču, Harlem Dezir\n„Ključni element demokratskog društva je mogućnost da novinari slobodno izveštavaju o događajima koji su u interesu javnosti. Posebno je zabrinjavajuće kada su novinari fizički napadnuti“, rekao je šef misije OEBS-a na Kosovu, Jan Bratu.\n„Oštro osuđujemo ovaj fizički napad na direktora RTV Puls-a, Nenada Milenkovića. Nasilje nad novinarima je neprihvatljivo i ne bi ga trebalo tolerisati“, dodao je sa druge strane Dezir.\nOn navodi da motivi koji stoje iza ovog napada moraju biti istraženi, podsetivši da je ovo njegovo treće reagovanje povodom incidenata nasilja nad novinarima u Severnoj Mitrovici u poslednjih nekoliko nedelja.\nPodsećamo da je Milenković napadnut juče, usred dana, ispred zgrade Skupštine Opštine Mitrovica, kada je po njegovim rečima, došao da preda tendersku dokumentaciju za izgradnju stambenih zgrada u ovom gradu.\nTags: Jan Bratu napad na Nenada Milenkovića OEBS\nPrevious LVV će se obratiti Venecijanskoj komisiji ukoliko Tači dodeli mandat drugoj partiji\nNext Najavljeno podizanje još jedne optužnice u Hagu\n16. januara 2022., 11:03


Viking 255/55R18 ProTech NewGen 109Y letnja auto guma | ePonuda.com\nViking 255/55R18 ProTech NewGen 109Y letnja auto guma cene\ncena 10.880,00 din\nEPonuda nije internet prodavnica već Vam omogućava da brzo i lako nađete Viking 255/55R18 ProTech NewGen 109Y letnja auto guma po najjeftinijoj ceni. Naš cilj je da kupci budu što bolje informisani o ponudi Viking 255/55R18 ProTech NewGen 109Y letnja auto guma na tržištu Srbije. Vrlo lako nalazite željeni proizvod za kategoriju Letnje auto gume cene, ne morate da lutate od sajta do sajta za Viking Letnje auto gume, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Viking 255/55R18 ProTech NewGen 109Y letnja auto guma sa PRODAVCEM. EPonuda ne može da garantuje potpunu tačnost specifikacije i slika za Viking 255/55R18 ProTech NewGen 109Y letnja auto guma. Pre kupovine, podatke za Viking 255/55R18 ProTech NewGen 109Y letnja auto guma proverite na sajtu PROIZVOĐAČA.


Ministarstvo poljoprivrede, šumarstva i vodoprivrede Vlade Republike Srbije izdalo je danas nalog inspekcijskim službama da se izvrši vanredna kontrola svih uvoznika voća i povrća u cilju otklanjanja i najmanjih nepravilnosti u pogledu deklarisanja proizvoda koji se uvoze u Srbiju.\nIstovremeno, cilj Ministarstva jeste i da se kroz intenziviranje kontrola spreči bilo kakav pokušaj uznemiravanja javnosti i građana u delu zdravstvene ispravnosti poljoprivrednih proizvoda na našem tržištu.\nMinistarstvo naglašava da je najvažnije pitanje u apsolutnom smislu zdravstvena ispravnost hrane u Srbiji, i zbog toga podseća na to da se pre odobravanja svakog uvoza vrše detaljne laboratorijske kontrole.\nTako je bilo i u slučaju aktuelnog pitanja u vezi deklarisanja paradajza, pri čemu je utvrđeno da je reč o potpuno ispravnim proizvodima.\nIpak, utvrđivanje odgovornosti za greške koje su načinjene u pogledu samog teksta deklaracije je predmet rada nadležnih službi Ministarstva, koje su u skladu sa zakonskim ovlašćenjima pokrenule\npostupke protiv odgovornih u tom procesu.\nU slučaju potvrđivanja odgovornosti svi prekršioci u lancu će, u skladu sa zakonskim ovlašćenima, biti najstrožije sankcionisani, dodaje se u saopštenju Ministarstva poljoprivrede, šumarstva i vodoprivrede.\nPosrnuli srpski gigant traži procenu imovine


Crvena zvezda je pronašla rešenje za hroničnu neefikasnost, a on se zove Nenad Jestrović (31). Nekadašnji reprezentativac Srbije i Crne Gore (12 utakmica, pet golova) i bivši član OFK Beograda, francuske Bastije, Meca, Muskrona, Anderlehta (79 utakmica, 55 golova), katarskog... Kompletan tekst\nKraj 24. letnje univerzijade u Bangkoku na Nacionalnom stadionu obeležili su srpski trubači, tajlandski folklor i veliki vatromet. Zastavu Svetske sportske studentske federacije (FISU) preuzeo je potpredsednik Vlade Srbije Božidar Đelić koji je poželeo dobrodošlicu celom svetu pošto će 2009. godine Beograd organizovati Univerzijadu.... Kompletan tekst\nSamo na prvi pogled bez mnogo muke Jelena Janković je prokrčila put do završnice turnira u Torontu. Poslednja prepreka do finala našoj najbolje plasiranoj teniserki bila je Francuskinja Tatjana Golovina, protiv koje je meč polufinala odigrala rano jutros po našem vremenu. Prethodno Jelena je savladala njenu zemljakinju Vrdžiniju Razano (2:0).\n- Naizgled to je bila laka pobeda. Jak vetar me je ometao na... Kompletan tekst\nTo su devojke koje su bile uz nas non-stop, one su nam ovde bile kao sestre. Verovatno smo im se svideli i kao pojave i kao dobri igrači, uverava najefikasniji igrač iz finala sa Litvanijom Vladan Vukosavljević\nPlaču Srbi, al’ plaču i Tajlanđanke! Izabranici Aleksandra Kesara poraženi su u finalu od Litvanije 66:85 (27:15,15:27,14:19,10:24) poslednjeg dana 24. letnje univerzijade, dok je osvojeno srebro zalivano suzama i naših košarkaša i domaćih ... Kompletan tekst\nAmerički sport je žestoko uzdrman priznanjem Tima Donahija da je suđenjem nameštao mečeve košarkaške NBA lige na koje je ... dalje\nKonačno su se i „pevci“ probudili! Subotnji program što se tiče Premijer lige obeležio je Totenhem, koji je na svom „Vajt Hart Lejnu“ demolirao ... dalje\nPoput nejake Hanze pre sedam dana i jedan od favorita za titulu, Verder iz Bremena doživeo je juče na svom „Vezeru“ debakl ... dalje\nČvrsto, efikasno, požrtvovano. Jednostavno rečeno, „crno-beli“ su rutinski došli do druge prvenstvene pobede savladavši borbeni ... dalje


Zbog nejednakog postupanja zdravstvenih ustanova vezano za primenu Uredbe o dodatku na osnovnu platu zaposlenih u zdravstvenim ustanovama i određenih zaposlenih koji obavlјaju poslove u oblasti zdravlјa, odnosno zaštite zdravlјa stanovništva Republike Srbije, odnosno lečenja i sprečavanja širenja epidemije bolesti COVID-19 izazvane virusom SARS-CoV-2 ("Sl. glasnik RS", br. 48/2020), primorani smo da Vam se još jednom obratimo za davanje mišlјenja, kako bi svim zaposlenima u delatnosti zdravstva pripao dodatak na platu, shodno navedenoj uredbi.\nNaime, u mnogim ustanovama ovaj dodatak nisu dobili svi zaposleni, iz kog razloga je neophodno da se da mišlјenje, radi otklanjanja svake sumnje da li ovaj dodatak na platu pripada zaposlenima koji imaju minimalnu zaradu, kao i lekarima koji su na specijalizaciji.\nMnogi od njih nisu dobili dodatak na platu shodno navedenoj uredbi, iako je u istoj jasno propisano da dodatak na platu od 10% ostvaruju zaposleni u zdravstvenim ustanovama, dakle svi zaposleni, bez izuzetka kako je to Sindikat i zahtevao.\nTakođe, predsednik Republike Srbije Aleksandar Vučić je više puta u sredstvima javnog informisanja naveo da dodatak na platu od 10% pripada svim zaposlenima u zdravstvu.\nNapominjemo da mnogi od zaposlenih koji nisu dobili dodatak na platu za mesec april 2020.godine, a koji su po našem mišlјenju oštećeni nepravilnom primenom ove uredbe, obavlјaju svakodnevno radne zadatke u COVID bolnicama, odnosno aktivno učestvuju na suzbijanju zarazne bolesti COVID-19 izazvane virusom SARS-CoV-2 u javnim zdravstvenim ustanovama i privremenim bolnicama.\nOčekujemo Vaše hitno postupanje i davanje mišlјenja koje će otkloniti nedoumice vezano za primenu Uredbe i kojim će biti ispravlјena nepravda prema zaposlenima koji nisu dobili pripadajući dodatak na platu.


Nintendo NES Classic Edition se vraća sledeće godine - SMT\nNintendo NES Classic Edition se vraća sledeće godine\nHome » Posts » Nintendo NES Classic Edition se vraća sledeće godine\n12 September 2017 | Popularan\nNintendo je danas objavio da će se minijaturna verzija Nintendo Entertainment sistema opet naći na policama prodavnica sledećeg leta.\nNintendo je već pustio u prodaju Super NES Classic Edition konzole, ali su bile dostupne u ograničenim količinama u veoma kratkom roku, te su ljubitelji ove konzole bili nezadovoljni. Pa pošto se tražnja za 8-bitnim sistemom nastavila, Nintendo je odlučio da je ponovo lansira u prodaju.\nNintendo je u zvaničnoj izjavi rekao da planira da pusti u prodaju više konzola Super NES Classic Edition, svoju minijaturnu verziju Super Nintendo Entertainment sistema, kako je i planirano. „Ljubitelji su pokazali neobuzdan entuzijazam za ove Classic Edition sisteme, tako da Nintendo radi na tome da u velikom broju budu dostupni korisnicima,“ rekao je Nintendo u izjavi.\nSNES Classics retro konzola se našla u pretprodaji prošlog meseca u GameStop prodavnicama, ali je predstavljala ogromnu glavobolju za potrošače, te se Nintendo obavezao da će proizvoditi samo Super NES Classic Edition konzole do kraja 2017. godine.\nSuper NES Classic Edition će uključiti 21 igru za Nintendo 16-bitnu konzolu, uključujući Super Mario World, Legend of Zelda: A Link to the Past, Star Fox 2 i Super Metroid. Sistem će se naći u prodaji 29. septembra i koštaće 79,99 dolara.\nNES Classic Edition, koji je prvobitno objavljen u novembru 2016. godine, uključuje 30 klasičnih 8-bitnih igara i prodavao se za 59,99 dolara.\nBesplatna radionica škole programiranja za decu ovog vikenda u Američkom kutku\nWOW – Tabler Systems predstavio 8K TV od 200 inča na ovogodišnjem CeBIT-u\nApple će toplotom svojih servera grejati domove


Lalatović zazire od bivših "Kruševljana" - Sportske.net\nLalatović zazire od bivših "Kruševljana"\nTrener kruševačkog superligaša, Nenad Lalatović, prepustio je ulogu favorita ekipi Čukaričkog i konstatovao da najveću opasnost po njegov tim predstavljaju trojica bivših prvotimaca Napretka koji su se zimus preselili na Banovo Brdo.\nFudbaleri Napretka iz Kruševca nastavljaju borbu za bodove u Jelen Superligi na nedeljom gostovanju trećeplasiranom timu na tabeli.\nTrener Nenad Lalatović smatra da se najveća snaga Čukaričkog krije u trojici fudbalera koji su jesenas nosili dres Napretka.\n"Najbolja trojica igrača Čukaričkog su naši bivši igrači Mirosavljević, Bojić i Matić, i od njih nam preti najveća opasnost. Oni će imati dodatni motiv da se pokažu protiv nas. Čukarički ima dobar, organizovan tim, nalaze se na trećem mestu na tabeli i to govori o njihovom kvalitetu" kazao je Lalatović.\nKadrovska situacija u superligašu iz Kruševca govori da Dušan Mićić neće moći da nastupi protiv Čukaričkog a pod znakom pitanja je i Miloš Cvetković koji se povredio u duelu sa Spartakom.\n"Mi smo se dobro spremili za tu utakmicu, niti oni mogu nas da iznenade, niti mi njih, jednostavno se vrlo dobro poznajemo. Oni su u ovom meču favorit jer igraju pred svojom publikom, ali mi ne idemo spuštenog garda. Za nas je povoljan rezultat sve osim poraza" smatra Lalatović.\nČukarički trenutno zauzima treću poziciju na tabeli sa 35 osvojenih bodova, dok Napredak odlazi u prestonicu kao desetoplasirana ekipa na tabeli sa 25 sakupljenih bodova.\nUtakmica 22. kola JSL između Čukaričkog i Napretka igra se u nedelju sa početkom od 18 časova na Banovom Brdu.


Petrović: Previše je banaka na tržištu Srbije - PKS-RPK Novi Sad\n– Više nije tajna da ima previše banaka za srpsko tržište. Na BDP od 33 do 34 milijardi evra, dolazi 29-30 banaka – rekao je Petrović.\n– Svakome želim dobro na srpskom tržištu, ali ako pogledate profitabilnost bankarskog sektora mereno relativnim pokazateljima, u 2014. svega je jedan odsto povratka investiranog kapitala. Unazad pet-šest godina povraćaj investiranog kapitala je izuzetno nizak – ukazao je Petrović i naveo da je najbolja godina bila 2010. sa više od pet odsto, dok je svake sledeće godine povraćaj bio manji.\nTo je, kako je kazao, u poređenju sa drugim tržištima u regionu ili u centralnoj i istočnoj Evropi, malo. Banarski sektor zato na strani troškova pokušava da naparavi boljitak i da bude efikasniji, pa otuda smanjenje broja zaposlenih i filijala. Ono što nas čeka ove godine je nastavak tih trendova, smatra on.\nPetrović je ocenio da se u narednom periodu, uprkos novim dolascima i investitorima, može očekivati dalja konsolidacija bankarskog sektora. Oni učesnici na tržištu koji imaju mali udeo i koji ostvaruju slabe rezultate, nemaju perspektivu na ovom tržištu, kazao je. Prema njegovim rečima, 2016. će biti izazvna i po pitanju nastavka rešavanja\nNe može se, kako je rekao, očekivati sistemsko rešenje u vidu dolaska treće strane koja će preuzeti problem. Država, dodaje, para nema i u redu je da to ne radi, a trzište u Srbiji nije atraktivno za NPL-ove, dok je s druge strane, upitno i šta to sve od kolaterala u bankarskom sektoru postoji.\n– Mislim da će se rešenja nalaziti u pojedinačnoj aktivnosti svake banke. Tu se dosta radi, te očekujem da ćemo uz rast ekonomije, koji će biti dinamičniji, uz dodatni napor pojedinačnih banaka u rešavanju konkretnih plasmana, krajem ove godine imati bolju sliku – rekao je Petrović.\nGovoreći o medjubankarskim kamatnim stopama koje su se prepolovile u proteklih godinu dana, referentna kamata NBS, ali i Belibor, Petrović je rekao da je to posledica veoma niske kamate Evropske centralne banke, i podsetio da je Euribor ušao u minus. Petrović je rekao da određeni uticaj na kamate imaju i dešavanja u SAD, te će dosta toga zavisti od odluke američkog FED-a kojim tempom će menjati osnovnu kamatu.\nKako je rekao, kako bi se održale niske kamate na dinarske kredite, veoma je važno da vlada nastavi sa svojim procesom reformi.


novembar 2018 - Perihard\nBelow you'll find a list of all posts from novembar, 2018\ndjordje 27. novembra 2018. Canon, Vesti\nMaksimalno povećajte produktivnost pomoću serije brzih i svestranih štampača Pouzdani, kompaktni i brzi štampači koji su dizajnirani za korporativne kancelarije. Mogu da se pohvale odličnim funkcijama za održivost i upravljanje. Optimizovana za korporativna okruženja, ova serija kombinuje snažne štampače sa integrisanim skenerom i opcionim uređajem za završnu obradu. Inteligentnim postavkama za personalizovanje i bezbednost upravlja se pomoću intuitivnog ekrana osetljivog …\ndjordje 14. novembra 2018. Vesti\nMapsiot je rešenje za nadzor i pregled statusa flote mrežnih uređaja različitih proizvođača sa jedne kontrolne tačke. Cloud-baziran sistem kojem se lako pristupa (iz bilo kog pretraživača) od strane korisnika sa bezbednosnim dozvolama. Rešenje za upravljanje mrežnih uređaja kroz jednostavnu centralizovanu aplikaciju instaliranu na računar koji ima pristup mreži. Namenjeno je za upravljanje, praćenje i kontrolu svih umreženih štampača u …\ndjordje 1. novembra 2018. Akcije\n30% rođendanskog popusta na maloprodajne cene Perihard toner kaseta do kraja decembra Kutija papira ili toner za prvih 30 kupaca servisnih usluga 30 dana besplatnog testiranja rešenja po izboru: uniFLOW, PrintAudit, PoliSign Budite prvi, saznajte više, pišite nam na: prodaja@perihard.com\ndjordje 1. novembra 2018. Vesti\nPERIHARD ove godine puni 30 godina rada u oblasti PERIfernog HARDvera. Tri decenije uspešnog delovanja utemeljeno je na četiri kompanijske vrednosti: KVALITET koji podrazumeva visoke standarde, uz stalni i inovativan razvoj TRADICIJA koju potvrđuje 30 napornih ali uspešnih godina INTEGRITET baziran na poštenju i porodične vrednosti na kojima je Perihard utemeljen ODGOVORNOST kako profesionalna, tako i ekološka Tri …


Turska agencija TIKA donirala nov nameštaj muzeju ” Ras”\nNaslovnica Sjeverni Sandžak Novi Pazar Turska agencija TIKA donirala nov nameštaj muzeju ” Ras”\nTurska agencija za razvoj TIKA donirala je kompletan nameštaj za potrebe muzeja “Ras” u Novom Pazaru. Donacija će itekako koristiti boljoj prezentaciji arhivske i zavičajne građe, ali i bibliotečkog fonda muzeja.\nNakon renoviranja, uređenjanja i krečenja prostorija, u novopazarskom muzeju u toku je postavljanje novog nameštaja koji je donairala Turska razvojna agencija Tika. Ova ustanova za očuvanje kulturnog blaga dobila je nove vitrine, stolove, stolice, police, ormare, postamente za izlaganje rukopisa, police za izlaganje građe ali police za biblioteku novopazarskog muzeja. Takođe Muzej je dobio i računare, laptopove, vrijedan foto-aparat, televizore sa led ekranima, sve što će poslužiti u boljoj prezentaciji kulturne baštine.\n” Ovo je veliki projekat za naš muzej, a počeo je sa formiranjem muzejske biblioteke, koju ćemo nakon što se sve ovo uredi, za mjesec dana, zajedno sa predstavnicima TIKE otvoriti. ” najavio je direktor Muzeja “Ras”, Fuad Baćićanin i istakavši da je vrijednost ove donacije negdje ok tri i po miliona dinara.


Varheji ponovio da EU vidi Zapadni Balkan kao privilegovanog partnera - Dijalog.net\nNaslovna Politika Evropska unija Varheji ponovio da EU vidi Zapadni Balkan kao privilegovanog partnera\nBrisel, 07. maj 2020. – Evropska unija tretira zapadnobalakansku šestorku kao privilegovane partnere, budućnost regiona je u EU i važno je da se ta poruka pravilno prenese, rekao je evropski komesar za proširenje Oliver Varheji u Spojnopolitičkom odboru Evropskog parlamenta (AFET).\nOdgovarajući na pitanje koordinatora grupe socijalista i demokrata (SD) u AFET i izvestioca za proširenje na Zapadnom Balkanu Tonina Picule zašto se u Zagrebačkoj deklaraciji ne spominju reči članstvo i proširenje, Varheji je rekao da je u dokumentu jasno ponuđena evropska perspektiva i da je Zagrebačka deklaracija potvrdila onu iz Soluna.\nPicula je takođe pitao da li će u novom ekonomskom paketu biti nekih “demokratskih merila“, “demokratske kontrole” odnosno uslova za sredstva iz paketa.\n“Paket će biti ekonomski ali se proces pristupanja EU paralelno nastavlja, što znači da su vladavina prava i demokratija ključna pitanja koja mogu da zaustave proces pristupanja“, rekao je Varhehji.\nNa pitanje nekih evroposlanika o odnosima Kosova i Srbije i mogućnosti razmene teritorija o kojoj neki govore, Varheji je istakao da je “stav EU jasan da se dve zemlje dogovore o rešenju tako da nema nikakvog rizika od sukoba“.\nNa pitanje šta konkretno Evropska komisija radi da spreči dezinformacije odnosno “bitku narativa” oko pomoći u regionu, posebno u Srbiji (bilbordi zahvalnosti Kini), Varheji je rekao da EK mobiliše delegacije u zemljama regiona da budu aktivnije na terenu i da se slika promenila poslednjih nedelja.\nTakođe je naglasio da “kada neko pomaže, to je zbog pomoći a ne zbog priznanja“.\nIzvestilac Evropskog parlamenta za Srbiju Vladimir Bilčik pitao je Varhejija kako će se, s obzirom na pandemiju, posmatrati predstojeći izbori u Srbiji.\nVarheji je rekao i da će izveštaji o napretku zemalja regiona na putu u EU biti objavljeni u junu, prenosi Euractiv.\nPrethodno Pašalić: Ne sme se dozvoliti da se vrata nasilju odškrinu\nSledeće NKD: Tokom vanrednog stanja nedovoljna informisanost građana na lokalnom nivou\nTop Tags ljudska prava konkurs istraživanje Vlada Republike Srbije mediji Društvo mladi Civilno društvo vladavina prava Srbija i Evropska unija Evropska komisija evropske integracije lokalna samouprava Evropska unija OCD


Selaković u Antaliji: Saradnja u interesu regiona | Novine Toronto\nSelaković u Antaliji: Saradnja u interesu regiona\nMinistar spoljnih poslova Nikola Selaković izjavio je u Antaliji, u Turskoj, da su saradnja i dobrosusedski odnosi opšti interesu čitavog regiona, saopštilo je ministarstvo.\nSelaković je na sastanku ministara inostranih poslova učesnica Procesa saradnje u jugoistočnoj Evropi rekao da Srbija punu pažnju posvećuje unapredjenju regionalne saradnje i dobrosusedskih odnosa, istakavši da se snaženjem ekonomskih veza unutar regiona doprinosi i relaksiranju postojećih političkih odnosa.\n"Obavezali smo se učešćem u različitim formatima da ćemo sprovesti potrebne reforme i promovisati regionalnu saradnju u brojnim oblastima, medju kojima bih kao posebno važne i u opštem interesu čitavog regiona izdvojio - zajedničke infrastrukturne projekte u transportnom i energetskom sektoru", rekao je Selaković.\nKao konkretne pozitivne rezultate regionalne saradnje, izdvojio je Centralnoevropski ugovor o slobodnoj trgovini (CEFTA), Fond za zapadni Balkan, Regionalnu kancelariju za saradnju mladih, Transportnu zajednicu u jugoistočnoj Evropi, Komorski investicioni forum zapadnog Balkana, kao i sporazum o cenama rominga u regionu.\nSelaković je naveo primer slanja vakcina zemljama regiona i omogućavanjem njihovih gradjana da se vakcinišu u Srbiji.\n"Srbija je u region do sada poslala 120.000 vakcina i na svojoj teritoriji vakcinisala oko 65.000 gradjana zemalja iz regiona, što znači da smo ukupno obezbedili oko 200.000 vakcina za svoje susede", kazao je ministar.\nSelaković je ponovio da je ključni spoljnopolitički i strateški cilj Srbije ostvarivanje punopravnog članstva u Evropskoj uniji.\nNa sastanku u Antaliji učestvovala je i premijerka Srbije Ana Brnabić.


Mediji: EU sa "mlohavim mišićima" ne može se takmičiti sa Kinom - Sputnjik Srbija\n06:54 08 Maj 2021\nMediji: EU sa "mlohavim mišićima" ne može se takmičiti sa Kinom\n19:10 29.03.2021 Preuzmite kraći link\nEU ne može da se takmiči sa Kinom zbog slabljenja evropske ekonomije i političkih skandala, piše profesor Džon Kejger u članku za magazin „Spektar“.\n„Kina hvata EU na blef i naglašava svoj status „ratnog crva“. Meka sila je, naravno, dobra, ali je čvrsta snaga korisna kada postaje teško. Kada ima puno reči, a mišići su vam mlohavi, pre ili kasnije se morate poniziti“, naglasio je on.\nPo mišljenju Krejgera, EU propada zbog političkih odluka koje donose njihovi lideri.\nPolitički ekspert je naglasio da, po njegovom mišljenju, „slabo stanje“ EU karakterišu, ne samo politički, već i ekonomski neuspesi, zasnovani pre svega borbom protiv pandemije.\nČlanice EU, kao i SAD, Kina i Velika Britanija, uvele su sankcije Kini pod optužbom za progon ujgurskih muslimana u provinciji Sinđijang.


Žene PS: Trifunović nije unizio Oliveru Jovićević, ali sebe jeste\nŽene iz Pokreta socijalista oštro su reagovale povodom prostačkih uvreda koje je na račun voditeljke RTS-a Olivere Jovićević izneo Sergej Trifunović.\nVuletić PS: Oni koji osporavaju Handkeu Nobelovu nagradu, isti ti sinoć su palili knjigu G. Vesića\n"Oni koji su pljuvali po svetski priznatom književniku Peteru Handkeu i osporavali mu Nobelovu nagradu za književnost su isti oni koji su sinoć palili knjige na Vesićevoj promociji knjige o Beogradu.Tu dileme nema, fašizam se pojavljuje u različitim oblicima, ali je rečnik uvek isti-mrzi i uvek samo i jako mrzi!\nPS: Đilasovci dotakli dno\nPokret socijalista oštro je reagovao povodom napada na zamenika gradonačelnika Beograda Gorana Vesića i pokušaja zabrane njegove knjige o Beogradu, dodajući da je večerašnje ponašanje Đilasovaca jednako ponašanju fašista.\nPS: Politička borba SZS- lepljenje sličica i uništavanje saobraćajnih znakova\nPokret socijalista ocenjuje da funkcioneri DOS-a, odnosno Saveza za Srbiju nemaju baš ništa da ponude građanima, osim mržnje prema Vučiću i svojoj zemlji i da su i ovog puta, kao i mnogo puta do sada, potvrdili da je njihova politika nasilje i uništavanje imovine građana Srbije.\nPS: Peti oktobar i DOS najgora stvar koja se dogodila Srbiji i srpskom narodu\nPokret socijalista ocenjuje da su 5. oktobar i DOS najgora stvar koja se dogodila Srbiji i srpskom narodu.\nPS: R. Trajković računa na glasove Albanaca, važno da Srbi sa KiM pokažu jedinstvo i podrže SL\nPokret socijalista poručuje da nikog ne treba da čudi to što su predizborni spotovi Đilasove Rade Trajković i Nenada Rašića za predstojeće izbore na Kosovu na albanskom jeziku, jer oni samo šalju poruke svojim biračima, a to nije srpski narod, već isključivo albanski.\nPS: Đilasovi studenti jedino priznaju presude koje su sami doneli\nPokret socijalista je reagovao povodom novih pretnji Đilasovih i Jeremićevih aktivista da će, ukoliko se ne presudi da je ministar Siniša Mali plagirao svoj doktorat, ponovo upasti i blokirati zgradu Rektorata.\nPS Šabac: Zelenoviću nisu prioritet socijalno ugroženi, ali studio TV Šapca u Beogradu jeste!\nGradski odbor Pokreta socijalista Šapca upozorava da sadašnja vlast u Šapcu predvođena Đilasovim Zelenovićem nastavlja sa svojom bahatom, rasipničkom i pljačkaškom politikom.\nPS: Obradović i Lutovac ugrozili bezbednost Vučićevića\nPokret socijalista u svom saopštenju za javnost ističe da su pretnje koje su glavnom i odgovornom uredniku dnevnog lista Informer Draganu J. Vučićeviću uputili Đilasovi Obradović i Lutovac izuzetno opasne i da imaju sve elemente fašizma.\nPS: Đilas je uvredio i ponizio rektorku Popović\nPokret socijalista oštro je reagovao na izjavu Dragana Đilasa da je "sramota" da Vučić vređa rektorku Beogradskog Univerziteta. Onaj ko je zaista uvredio i ponizio rektorku Ivanku Popović jeste upravo Dragan Đilas, tako što joj 15 dana nije dozvolio da uđe na svoje radno mesto.


Turizam je privredna grana koja se poslednjih godina sve više razvija u našoj zemlji. Svet počinje da gleda na Srbiju kao na zemlju koja može da ponudi nešto novo i drugačije, zbog toga je studentska organizacija AIESEC na Univerzitetu Singidunum odlučila da studentima predstavi turistički potencijal Srbije i aktuelne turističke trendove kroz projekat Wonders of Serbia.\nWonders of Serbia ima za cilj promociju važnosti zaštite životne sredine, kao i promovisanje neiskorišćenog potencijala Srbije u oblasti turizma uz već poznate turističke atrakcije. Vizija projekta je da doprinese punom i održivom razvoju turizma u našem regionu i to edukacijom mladih, generisanjem i primenom znanja i novih ideja, kao i uspostavljanje veze sa društvenim, proizvodnim i privrednim sektorima.\nPosebno ističemo da su u realizaciju projekta uključeni i studenti iz inostranstva koji su u našu zemlju došli putem našeg programa Global Citizen. Oni će studente – učesnike konferencije upoznati sa turizmom zemalja iz kojih dolaze i preneti im jedinstvena iskustva koja se mogu primeniti i u našoj zemlji.\nDogađaj kojim se ovaj projekat Wonders of Serbia otvara je jednodnevna konferencija koja će se održati 13. juna u 10:30h u Kumodraškoj 261, na Univerzitetu Singidunum. Kroz predavanja i radionice stručnjaka iz oblasti turizma, približiće studente sferi turizma i pokazati im kako da njihovim idejama i akcijama doprinesu razvoju neiskorišćenog potencijala srpskog turizma.\nBudite deo mladih i ambicioznih ljudi koji će učestvovati na našem projektu. Pozicionirajte se u svetu turističkih kadrova Srbije. Podstaknite razmenu kreativnih ideja i promovisanja Srbije kao brenda. Budite i vi jedan od predstavnika čuda Srbije!\nZa više informacija posetite: http://aiesec.org.rs/wondersofserbia/\nVidimo se 13. juna u 10:30h na Univerzitetu Singidunum!


Gubitak kilograma za vreme trudnoće? | LifePress magazin\nLekari tradicionalno trudnicama ne preporučuju gubitak kilograma za vreme trudnoće čak i ako je trudnica gojazna. U slučajevima gojaznosti preporučuje se dobitak kilograma između 7-14 za vreme trudnoće, ali postoje slučajevi kada je mršavljenje u trudnoći dozvoljeno čak i poželjno.\nNajnovija istraživanja kažu da su bebe rođene od gojaznih majki pod povećanim rizikom od srčanih anomalija, poremećaja nervnih cevi te mnogih drugih ozbiljnih zdravstvenih problema. Pored toga, većina gojaznih žena koje se tokom trudnoće dodatno udebljaju nakon poroda ne izgube sve nakupljene kilograme čime dodatno ugrožavaju svoje zdravlje. Sve to navelo je mnoge lekare da se zapitaju postoje li slučajevi kada bi trudnice i tokom trudnoće trebalo da mršave?\nJedan od lekara koji se ozbiljnije bave ovim pitanjeme jeste i tvorac studije, ginekolog i profesor na univerzitetu u Sent Luisu, Raul Artal. Studija koju je dr Artal zajedno sa svojim kolegama objavio pratila je 96 gojaznih trudnica sa gestacijskim dijabetesom. Gestacijski dijabetes je vrsta obolenja koje žene dobijaju isključivo za vreme trudnoće čak i ako pre začeća nisu imale nikakve naznake za mogući dijabetes.\nŽene su tokom studije podeljene u dve grupe, jedna grupa je bila na restriktivnoj dijeti sa ograničenim unosom kalorija dok je druga grupa pored dijete praktikovala i lagane fizičke vežbe koje su podrazumevale najmanje 20 minuta lagane šetnje dnevno.\nGotovo polovina žena koje su kombinovale zdravu ishranu i vežbe su zadržale svoju prvobitnu težinu ili su smršale dok je druga grupa žena uglavnom dobila na kilaži. Ono što je najvažnije napomenuti jeste da su žene koje nisu dobile na kilaži ili su smršale rodile zdrave bebe, prosečne težine te imale mnogo manje komplikacija tokom trudnoće.\nPostavlja se pitanje, treba li žene tokom trudnoće da paze na kilograme, mršave i ne dobijaju na kilaži?\nVećina lekara tvrdi da to nikako nije slučaj jer je objavljena studija rađena na poprilično malom broju trudnica i na osnovu nje se ne mogu donositi zaključci koji treba da se primene na svim gojaznim ženama.\nPozitivan rezultat ovog istraživanja je skidanje dogme sa verovanja da sve trudnice treba da dobiju puno kilograma da bi rodile zdrave bebe kao i da treba da jedu za dvoje što apsolutno nije istina. Iskustva lekara kažu da u pojedinim slučajevima, kod gojaznih žena, ne predstavlja nikakav problem da ne dobiju niti kilogram za vreme trudnoće.\nIsto tako naglasak je stavljen na to koliko je fizička aktivnost važna čak i za vreme trudnoće. Svesni da vežbanje nije jednako povoljno za sve žene, lekari naglašavaju da lagana šetnja ne može naškoditi nikome osim u slučajevima kada je propisano strogo mirovanje.\nDrage naše trudnice, budite aktivne, uživajte u svakom danu svoje trudnoće i neka vam hrana ne bude jedina stvar na pameti. Hranite se normalno kao i do sad, unosite hranu bogatu nutrijentima, sveže namirnice, izbegavajte slatkiše, brzu hranu i vaša beba će sigurno biti zdrava i normalne telesne težine.


Vesti online / Sport / Fudbal / Rajevac: Bez ustupaka Srbiji\nSelektor fudbalske reprezentacije Gane Milovan Rajevac izjavio je u utorak da neće praviti ustupke Srbiji, protivniku u D grupi prvenstva sveta u Južnoj Africi, bez obzira na činjenicu da se radi o zemljacima.\nSrbija će igrati protiv Gane na startu Mondijala 13. juna u Pretoriji i ishod tog meča mogao bi da bude odlučujući za plasman među prve dve ekipe.\n"Neki mediji u Gani su, u potpunoj euforiji zbog našeg plasmana na Mondijal, sugerisali da ja možda i neću biti potpuno posvećen utakmici protiv Srbije, što svakako nema nikakvog smisla", rekao je Rajevac u intervjuu Rojtersu.\n"To je potpuna besmislica. Razumem njihovu ogromnu želju za uspehom na Mondijalu, ali moraju da shvate da ja ne idem u Južnu Afriku kako bih predavao mečeva, nego da, ako mogu, ponovim uspeh koji je Ratomir Dujković postigao na Mondijalu u Nemačkoj 2006, plasmanom među 16 najboljih selekcija sveta", poručio je Rajevac.\nSelektor Gane je naglasio da "Srbiji želi sve najbolje na Mondijalu".\n"Naravno da želim Srbiji sve najbolje i bio bih veoma srećan čovek kada bi naša dva tima uspela da uđu u "nokaut fazu" i plasiraju se u finale, što je teoretski moguće", naglasio je Rajevac.\nOn je, međutim, dodao da će to biti izuzetno težak zadatak za obe selekcije.\n"Biće veoka teško za oba tima da izađu iz grupe, jer su Nemci favoriti, a ni Australija nije za potcenjivanje", rekao je Rajevac.\nGana će u januaru igrati na šampionatu Afrike u Angoli, što će Rajevac iskoristiti kao "generalnu probu" za Mondijal.\n"Moja ekipa će biti spoj mladosti i iskustva, s obzirom da će okosnicu činiti igrači na koje se tim oslanja već godinama. To će biti i prilika za igrače koji su zablistali na prvenstvu sveta za fudbalere do 20 godina, kada je Gana trijumfovala", rekao je Rajevac.


Reptorsi srušili šampione, istorijska titula za Toronto | Magazin Restart\nin: Sport, Svet, Vesti\nKošarkaši Toronta osvojili su prvu titulu u istoriji kluba i postali prvi kanadski tim šampion NBA lige, pošto su u šestoj utakmici finala plej-ofa u poslednjoj utakmici Voriorsa u „Orakl areni“ pobedili dvostrukog uzastopnog prvaka Golden Stejt – 114:110 za konačnih 4-2 u seriji.\nZa najkorisnijeg igrača finalne serije i dobitnika trofeja „Bil Rasel“ izabran je lider Reptorsa Kavai Lenard, kome je to drugo takvo priznanje, pet godina posle titule koju je osvojio sa San Antonijem. Lenard je takođe tek treći košarkaš u istoriji NBA lige (posle Karima Abdul-Džabara i Lebrona Džejmsa), koji je sa dva različita tima osvojio titulu i priznanje za MVP igrača finala.\nKavai Lenard u duelu sa Klejom Tompsonom i Drejmondom Grinom u drugom poluvremenu šeste utakmice finala plej-ofa u Ouklendu (Foto: Reuters/Cary Edmondson-USA TODAY Sports)\nU oba finala, Lenardov tim sprečio je protivnike da dođu do treće uzastopne titule, pre pet godina Majami, sada Golden Stejt.\nLenard je i ovog puta bio odličan sa 22 poena, ali je imao četvoricu saigrača sa dvocifrenim učinkom, od kojih su trojica imala više od 20 poena. Kajl Lauri je postigao prvih 11 poena na utakmici i završio sa 26, 10 asistencija i 7 skokova, „dabl-dabl“ – 26 poena i 10 skokova – ostvario je Paskal Sijakam, rezervista Fred Van Vlit je 12 od svojih 22 poena postigao u poslednjoj četvrtini, dok je Serž Ibaka ubacio 15 poena.\nS druge strane, Voriorsi su se herojski borili, pogotovo u poslednjih 12 minuta, kada su ostali bez drugog od trojice najboljih igrača zbog povrede. Posle Kevina Durenta,koji je juče podvrgnut operaciji Ahilove tetive, Klej Tompson je povredio desno koleno 2 minuta i 22 sekunde pre kraja treće četvrtine.\nDo tog trenutka ubedljivo najbolji pojedinac domaćih ubacio je svoj 29. i 30. poen sa linije slobodnih bacanja, otišao u svlačionicu, a ubrzo zatim i napustio dvoranu na štakama.\nTompson je ostao najefikasniji pojedinac u timu Golden Stejta, svoju najbolju partiju u finalnoj seriji pružio je Andre Igudala sa 22 poena, Stef Kari je ubacio 21, dok je Drejmond Grin ponovo ostvario „tripl-dabl“ – 11 poena, 19 skokova, 13 asistencija, doduše uz 8 izgubljenih lopti. Demarkus Kazins završio je sa 12 poena.


Tanjug 4. juna 2022. 15:58\nANKARA – Samit NATO u Madridu krajem juna nije krajnji rok za donošenje odluke o kandidaturama Švedske i Finske za članstvo, kojima se Turska protivi, izjavio je danas Ibrahim Kalin, portparol predsednika Turske Redžepa Tajipa Erdogana.\nGovoreći za tursku državnu agenciju Anadoliju tokom posete Madridu, Erdoganov portparol i glavni spoljnopolitički savetnik, ponovio je da napredak u kandidaturi za članstvo zavisi od toga kako će Švedska i Finska odgovoriti na turske zahteve, preneo je Rojters.\n„Ne smatramo da je samit NATO vremensko ograničenje“, rekao je Kalin.\nOn je dodao da, iako je samit važan za rešavanje zajedničkih pitanja poput ruskog napada na Ukrajinu i saradnje unutar alijanse, potencijalni saveznici moraju da preduzmu korake za ublažavanje zabrinutosti sadašnjih članica.\n„Ne osećamo se kao da smo pod bilo kakvim vremenskim pritiskom tipa da to uradimo do samita NATO. Ovde je važno da Švedska i Finska otvoreno, jasno i konkretno iznesu kakve će korake preduzeti u vezi borbe protiv terorizma“, istakao je Kalin.\nŠvedska i Finska su podnele zahtev za pridruživanje NATO prošlog meseca kao odgovor na ruski napad na Ukrajinu, ali su njihove kandidature naišle na otpor Turske, koja ih je optužila da podržavaju kurdske ekstremiste.\nDok su dve nordijske zemlje saopštile da će nastavak razgovora rešiti spor, Erdogan je u sredu izjavio da Ankara nije dobila nikakve odgovore na svoje zahteve, uključujući zaustavljanje podrške grupama koje Turska smatra teroristima, ukidanje embarga na oružje Ankari i izručenje osumnjičenih koje traži.\nDa bi se bilo koja nova zemlja priključila NATO, odluku moraju da podrže svih 30 država članica.


Silos - Vijesti, analize i stavovi :: Justice Report\nSilos: Mirsad Šabić kao mirovnjak\nSvjedok Odbrane kazao je na suđenju za zločine na području općine Hadžići da nije bilo nezakonitih radnji prilikom pretresa ili privođenja Riste Mijatovića u Policijsku stanicu Pazarić.\n“Silos”: Šabić bio zamjenik komandira\nPredaja oružja bez prisile\nNa suđenju za zločin počinjen na području opštine Hadžići, svjedok Odbrane kazao je da je optuženi Mirsad Šabić bio zamjenik komandira Policijske stanice u Pazariću od maja do druge polovine ili kraja septembra 1992. godine, kada je postao komandir.\nPoginuli u školi u Pazariću\nNa suđenju za zločin počinjen na području općine Hadžići, svjedok Odbrane kazao je da optuženi Mirsad Šabić nije bio komandir Policijske stanice u Pazariću od maja do augusta 1992. godine, već da je komandir postao u septembru te godine.\nSvjedoci tvrde da nije bilo zlostavljanja u školi\nNa suđenju za zločin počinjen na području općine Hadžići, svjedoci Odbrane tvrde da optuženi Mirsad Šabić nije bio komandir Policijske stanice Pazarić od 1. juna 1992. godine, kako se to navodi u optužnici.\nUpitan datum kada je Šabić postao komandir\nNa suđenju za zločin počinjen na području općine Hadžići, svjedok je kazao da je moguće da su netačni podaci koji se navode u dokumentima, da je Mirsad Šabić bio komandir Policijske stanice Pazarić od 1. juna 1992. godine.\nZatvori pod kontrolom vojske\nVještak Odbrane tvrdi da su zatvori na području Pazarića i Tarčina bili pod efektivnom kontrolom vojske.\nOpravdana izolacija zbog saradnje sa neprijateljem\nStavljanje u izolaciju osoba sa područja Tarčina i Pazarića jer se sumnja da sarađuju sa neprijateljskim formacijama je opravdano, logično i jedino moguće, zaključio je vještak Odbrane Fadila Čovića na suđenju za zločin počinjen u Hadžićima.\nPrebacivanje 350 tona oružja iz Hadžića u Kalinovik\nVještak Odbrane Fadila Čovića izjavio je da su srpsko stanovništvo općine Hadžići prilikom priprema za rat naoružavali Srpska demokratska stranka (SDS), Jugoslovenska narodna armija (JNA) i organi “paradržavne vlasti”.\nVojno i policijsko obezbjeđenje “Silosa”\nNa suđenju za zločine počinjene na području općine Hadžići, svjedok Odbrane izjavio je da je Vojna policija vršila vanjsko obezbjeđenje “Silosa”, dok su njegovu unutrašnjost obezbjeđivale jedinice Ministarstva unutrašnjih poslova (MUP).\nZatvaranje u “Silos” zbog istražnih radnji\nNa suđenju za zločine počinjene na području općine Hadžići, svjedok Odbrane je kazao da su u “Silos” privođena lica tokom istražnih radnji u vezi s oduzimanjem naoružanja.\nFadil Čović prošao provjere IPTF-a\nNa suđenju za zločine počinjene na području općine Hadžići, svjedok Odbrane je potvrdio da je Fadil Čović prošao proces certifikacije koji su provele Međunarodne policijske snage (IPTF) u BiH.\nPritvorenici bez povreda\nNa suđenju za zločine počinjene u Hadžićima, svjedok Odbrane je rekao da prilikom uzimanja izjava od osoba koje su bile zatvorene u “Silosu” na njima nije primijetio povrede.


Grćka će pomoći Srbiji u dostizanju ekoloških standarda | Energetski portal Srbije\nGrćka će pomoći Srbiji u dostizanju ekoloških standarda\n30.03. 2019 Vesti | Zaštita životne sredine\nMinistar zaštite životne sredine u Vladi Republike Srbije Goran Trivan izjavio je juče na poslovnom forumu Srbija-Grčka da su vekovno prijateljstvo srpskog i grčkog naroda i do sada dostignuti najviši nivo bilateralnih odnosa veliki podsticaj za privrednu saradnju u oblasti zaštite i unapređenja životne sredine.\nTrivan je zajedno sa ministrom životne sredine i energetike Grčke Sokratisom Famelosom i predsednikom Privredne komore Srbije Markom Čadežom otvorio pomenuti poslovni forum, na kojem je učestvovalo više od 90 privrednika i predstavnika kompanija dveju zemalja u oblasti životne sredine.\nPoslovni forum održan je uokviru zvanične dvodnevne posete državno- privredne delegacije Grčke Srbiji tokom koje je potpisan Memorandum o razumevanju dveju zemalja u oblasti zaštite životne sredine.\nTrivan je najavio da će dve zemlje u narednom periodu jačati privrednu saradnju u oblasti zaštite životne sredine i to u domenu cirkularne ekonomije, prečišćavanja otpadnih voda, upravljanja čvrstim otpadom i posebnim tokovima otpada.\nSrbiji je dragocena podrška prijateljske Grčke, članice Evropske unije, njeno iskustvo i spremnost da nam pomogne u dostizanju evropskih standarda u oblasti životne sredine, poručio je ministar.\nSvesni globalnih izazova klimatskih promena i potrebe održivog razvoja, Srbija i Grčka su rešene da daju zajednički doprinos regionalnoj saradnji kroz novi format zemalja Južne i Jugoistočne Evrope, koji je uspostavljen na Ministarskoj konferenciji u Beogradu i inicijativama kroz najviše međunarodne institucije za životnu sredinu u UN , kao što su UNEP i UNEA, rekao je Trivan.\nFamelos je istakao da Grčka snažno podržava Srbiju na putu evropskih integracija i da će pružiti oslonac i svu pomoć u dostizanju ekoloških standarda.\nOn je naglasio da je Grčka spremna da pomoge Srbiji da stvori nove osnove privrednog razvoja koji se zasniva na cirkularnoj ekonomiji, štednji energije i racionalnom korišćenju prirodnih resursa.\nČadež je rekao da će investicioni cilus u zaštitu životne sedine u Srbiji u narednih 15 godina biti vredan približno 14 milijardi evra, od čega će osam milijardi biti potrebno za prilagođavanje privrede standardima EU u oblasti otpadnih voda.\nPrivrednici dveju zemalja razmotrili su tokom Foruma mogućnosti investiranja u infrastrukturu u oblasti otpadnih voda, načine sklapanja poslova u oblasti reciklaže metala, tretmana otpadnih voda, industrijskog otpada, kao i poslove u inženjeringu i projektovanju.\nNa razgovore sa grčkim kolegama došli i predstavnici komunalnih preduzeća, među kojima su i Gradska čistoća Beograd, kao i JKP „Vodovod i kanalizacija“, koji će razmeniti iskustva sa kolegama iz Soluna u upravljanju sistemima vodovoda i kanalizacije.\nPredstavnici grčkih kompanija ukazali su na to da Srbija ima političku, društvenu i privrednu stabilnost koja im garantuje da mogu na duži rok da planiraju i realizuju svoje poslovne planove i investicione projekte i da im ovaj veliki ekološki forum pruža dobru poslovnu priliku.


Švejkovanje - Jaroslav Hašek: knjiga | KorisnaKnjiga.com\nJaroslav Hašek je tvorac jednog od najznačajnijih likova moderne evropske književnosti, vojnika Švejka koji je postao personifikacija novog veka, vesnik apokaliptičnog i besmislenog rata, ali i, ma koliko to zvučalo paradoksalno, karakter u kome još uvek tinja vatra ljudskosti koju ni sva glupost, svo zlo i ratne strahote nisu mogle da ugase. Švejk izrasta u paradigmu koja prevazilazi granice romana i postaje tip, definicija, dijagnoza, način ponašanja, ideološka odrednica, reakcionarni diskurs, uznemirujući odraz savremenog čoveka u ogledalu.\nTek sa delom Komandant grada Bogulme, koje nesporno ima jakih autobiografskih elemenata, dobijamo zaokruženu sliku takvog jednog principa koji smo odlučili da nazovemo švejkovanje. Ako znamo da je Hašekov veliki roman o vojniku Švejku trebalo da ima šest knjiga, a autor je uspeo da završi samo tri, i tek da započne četvrtu, onda Komadant postaje još značajnije delo jer nam otkriva ne samo neke biografske pikanterije kroz lik „tovariša” Gašeka, već se i hronološki nastavlja tamo gde je Švejk stao i gde je trebalo da ode, u susret velikoj Revoluciji. Međutim, slika će biti istinski jasna tek kada pročitamo i Hašekove kratke priče, koje smo, ne bez razloga, nazvali šašavim. U njima švejkovska satira eskalira u grotesku, već iskrivljena stvarnost postaje toliko distorzirana da kod čitaoca izaziva pomešana osećanja smeha i egzistencijalne teskobe.


Nastava se odvija u periodu od 8 mjeseci, jednom nedjeljno, tri vezana časa, svaki u trajanju od 40 minuta. Tokom nedjelje svaki polaznik bi trebao da odvoji 15 minuta dnevno za rad na abakusu.\nObrazovni program se sastoji iz dva nivoa:\nI OSNOVNI KURS MENTALNE ARITMEIKE SUANPAN obuhvata operacije sabiranja i oduzimanja;\nII NAPREDNI KURS MENTALNE ARITMETIKE SUANPAN gdje se obrađuju operacije množenja i dijeljenja, i sve operacije daju rezultate isključivo uz pomoć misaonog procesa. Napredni kurs se može pohađati samo pod uslovom da je osnovni kurs savladan u potpunosti.\nNa kraju svakog nivoa organizuju se takmičenja. Djeca čiji uspeh nije manji od 70% stiču kvalifikaciju za sljedeći nivo. Kod rada sa djecom uzrasta 5-7 godina, primjenjuju se segmenti Montessori obrazovanja prilikom obuke mentalne aritmetike. Napredak kod djece predškolskog uzrasta je izuzetan. Većina djece ovog uzrasta ne zna brojeve u trenutku dolaska u centar, dok nakon 8 mjeseci uspješno vrši sabiranje i oduzimanje nizova do 100.\nObuku djece vode licencirani profesori za prenošenje znanja iz oblasti SuanPan mentalne aritmetike, profesori razredne nastave sa iskustvom u radu sa djecom. S obzirom na to da djeca školskog uzrasta imaju obimno gradivo, njihov napredak je lako uočljiv jer se primjećuje da se obaveze nakon kursa obavljaju brže i uspješnije, a napredak primjećuju i sama djeca tako da su motivisanija za dalji rad.


- Tačno je da zbog vaše nesposobnosti, nemara prema građanima i bahatosti, mi već godinama unazad prevremeno vraćamo vaše skupe dugove, kako bismo uštedeli na kamatama i doveli finansije u red. To što ste vi uradili sramota je i za vas i za jednu državu, i umesto da se toga stidite, vi nas napade zašto vraćamo vaše skupe dugove uzete po zelenaškim kamatama. Krajem septembra vraćamo još 700 miliona dolara vaše preskupe obveznice, i zato smo izašli na međunarodno tržište kapitala, gde smo dobili neuporedivo bolju kamatu od vaše. To je posledica ozbiljne i stabilne države, kojoj investitori danas veruju. Da nismo prevremeno vraćali vaše dugove krajem septembra bi nas sačekalo dve milijarde evra duga, a ne 700 miliona dolara. Takođe, zahvaljujući refinansiranju vašeg skupog duga, uštedeli smo samo na kamatama 115 miliona dolara. Toliko o logici i matematici - rekao je ministar finansija.\nOn je dodao da je zanimljivo da su, dok su Đilas i Nikezić zaduživali grad Beograd i Republiku Srbiju, sa druge strane punili svoje džepove.\n- Interesantno je da je baš u to vreme, kada su se zadužili za taj ogroman novac, Đilasova firma "zaradila" 619 miliona evra. Dakle, imate sa jedne strane zemlju na ivici bankrota, koja u jednom trenutku nije imala dovoljno novca na računu čak ni za isplatu penzija, a sa druge strane Dragana Đilasa koji puni svoje džepove. Još jednom - logika je jasna - zaključio je ministar finansija.\n- Više nego ikada ranije ulažemo u javne investicije, lideri smo u regionu po privlačenju stranih direktnih investicija, imamo odlične makroekonomske rezultate i odgovorno se ponašamo prema javnim finansijama. Svaki dan pomeramo granice i građani Srbije danas mogu da budu bezbrižni - zaključio je Mali.\nSiniša Mali SNS Dušan Nikezić Dragan Đilas SSP


Prijetnja Rusiji iz Pariza: Moguće zatvaranje Sjevernog toka 2\nZvanični Pariz prijeti ozbiljnim posljedicama ukoliko dođe do agresije Rusije na Ukrajinu, pa se tako pominje i blokada Sjevernog toka 2.\nNaime, ministar spoljnih poslova Francuske Jean-Yves Le Drian izjavio je da bi među mjerama, u slučaju pogoršanja situacije oko Ukrajine zbog Rusije, moglo da se nađe pitanje zatvaranja gasovoda Sjeverni tok 2.\n“To je prije svega pitanje Njemačke. Francuska je uvijek pokazivala veliku uzdržanost prema Sjevernom toku 2.\nAli mislim da će to pitanje biti razmotreno ukoliko dođe do nove agresije u Ukrajini”, odgovorio je Le Drijan za televiziju BFM na pitanje voditelja da li smatra da je potrebno zatvoriti Sjeverni tok 2 ako Rusija izvrši “invaziju” na Ukrajinu, prenosi B92.\nMinistar je ponovo naglasio da “će strateške posledice biti ozbiljne u slučaju dođe do nove agresije protiv Ukrajine”.\nPrema njegovim riječima, zvanični Pariz za sada ne primjećuje povlačenje ruskih snaga sa ukrajinske granice, zbog čega ga i dalje brine napetost u tom regionu.\nNEWER POSTDjevojka čiji je nestanak prijavljen, javila se iz Francuske\nOLDER POSTČuvajmo svetinje i našu ikonu Noleta!


August 2021 – Casa Forte\nBiznis kup-propozicije za učešće, benefeti za učesnike, predavači\nBiznis Kup Srbije 2021 (1)\nBiznis Kup je organizovan po principu sportskog takmičanja- po 10 kompanija u 4 grupe takmiče se za učešće u finalu kupa i titulu Šampion Biznis kupa Srbije.\nGrupa A: Beograd i okolina, održava se u Beogradu, 24 i 25.septembra 2021\nGrupa B: Niš i okolina, održava se Nišu, 08 i 09 oktobra 2021\nGrupa C: Vojvodina, održava se u Novom Sadu, 22 i 23 oktobar 2021\nGrupa D: Kragujevac, Čačak, Užice, Požega, održava se u Kragujevcu, 05 i 06.novembar 2021\nVeliko finale Biznis kupa Srbije održava se 19. novembra 2021 godine u Beogradu.\nIsti dogadjaj realizujemo i u Crnoj gori- Montenegro biznis kup.\nCasa Forte NewsLetter Q3\nCASA FORTE NEWSLETTER-2021-03\nU našem NewsLetter za Q3 možete se upoznati sa:\n✔ dogadjajima koji nam predstoje: najava Biznis Kupa 2021,\n✔ najzanimljivijim aktivnostima iz predhodnog kvartala,\n✔ stručnim tekstom- veza Prelomne tačke, Budžeta, KPI i Bonus šeme,\n✔ poslovna povezivanjima, preporukama za čitanje itd\nCasa Forte team\nPo ugledu na tradicionalni Valor kup organizovan u bankarskom sektoru (http://valorgroup.rs/sr/vesti.1.29.html ), ovog puta, pomoću poslovne simulacije Coin&Fund (https://casaforte.rs/coinfund) , razvijene od strane Casa Forte i namenjene korišćenju u biznisu, zajedničkim snagama Valor group i Casa Forte pokreću Biznis kup Srbije namenjen privredi.\nInspiraciju za organizovanje Biznis kupa pronašli smo u svakodnevnim poslovnim izazovima preduzeća, težnji za učenjem i unapredjenjem poslovanja, mogućnosti testiranja kvaliteta odluka u virtualnom preduzeću, takmičenju i promociji učesnika kupa.\nLjudi najbolje uče kroz rad i primenu- simulaciju za razoj poslovnih veština i znanja u konkurentnom okruženju koje je realno ali istovremeno oslobođeno stvarnog rizika daje priliku takmučaru da isti sagleda i evaluira. Simulacija poslovanja doprinosi stvaranju korporativne kulture koja je zasnovana na holističkom pristupu – posmatranju organizacije kao celine.\nBiznis kup Srbije je edukativni i takmičarski dogadjaj na kom ćete imati priliku da se upoznate sa teorijskim znanjima i praktičnim iskustvima i zajedno sa vašim dosadašnjim znanjem i iskustvom, testirate nivo dostignuća svog tima kroz vodjenje virtualnog preduzeća u Coin&Fund simulaciji.\nPoslovna simulacija Coin&Fund je deo nastavnog programa Univerziteta Singidunum, u upotrebi je u brojnim preduzećima na projektima podržanim od strane EBRD (Evropske banke za obnovu i razvoj) i RAS (Razvojne agencije Srbije), a tradicionalno je u upotrebi na takmičenjima koja Casa Forte organizuje povodom Svetske nedelje novca, a u cilju cilju podizanja svesti mladih o finansijskoj pismenosti, upravljanju novcem i finansijama i razvoju preduzetničkih veština.\nTimovima, koje čine učenici i studenti, uz podršku iskustva iz prakse koju su pružili su predstavnici velikih firmi, banaka, Privredne komore, direktori gradskih preduzeća, kroz realne simulacije i zadatke, igrači uz svoje mentore prevazilazile prepreke u poslovanju fiktivnih preduzeća i donose odluke i rešenja.\nPredavači će preneti svoja iskustva i dati savete za rešavanje dilema, sumnji, pitanja i briga koje su svakodnevno povezane sa upravljanjem preduzećem i poslovnim procesima.\nTakmičarskom delu predhode obuke na kojima čete se detaljnije upoznati sa:\n vezom između poslovnog i finansijskog modela\n načinom donošenja odluka: svesno ili podsvesno?\n smernicama za vođenje prodajnih timova, efikasnog i efektivnog rada sa klijentima, proizvodima/uslugama, zaposlenima\n praktičnim iskustavima u implementaciji najboljih biznis modela u Srbiji i regionu\n vodjenjem biznisa u virtuelnom B2B preduzeću pomoću online simulacije Coin&Fund-demo pre takmičenja\nKup je organizovan po principu sportskog takmičanja: po 10 kompanija u 4 grupe takmiče se za učešće u finalu kupa i titulu Šampion Biznis kupa Srbije.


Krivična prijava protiv policijaca zbog represije prema članovima Pravde za Davida | TV1\nKrivična prijava protiv policijaca zbog represije prema članovima Pravde za Davida\n– Članovima grupe PZD se već duži vremenski period brane sloboda okupljanja i izražavanja, a ranije su se pojavili i navodi o kršenjima njihovih prava prilikom dovođenja u policijske prostorije, kao i u vidu prekomjerne upotrebe sile policijskih službenika. Okružno javno tužilaštvo u Banjaluci još nije odlučilo o krivičnoj prijavi TI BiH iz decembra prošle godine kada su policijski službenici prijavljeni za prekomjernu upotrebu sile na Trgu Krajine prema više građana koji su mirno protestoval, navode iz TI BiH.\nPogledajte Krivičnu prijavu upućenu Okružnom javnom tužilaštvu Banja Luka:\nPZD KRIVIČNA PRIJAVA_TI_BIH-1\nPZD KRIVIČNA PRIJAVA_TI_BIH-2\nPZD KRIVIČNA PRIJAVA_TI_BIH-3\nPrethodni članakUhapšeni u akciji ‘Kula dva’ na saslušanju\nNaredni članakBivši predsjednik UEFA-e uhapšen zbog Svjetskog prvenstva 2022. godine!\nanelb - 15. Novembra 2019.\nCAS odbio žalbu Manchester Cityja, Građanima prijeti izbacivanje iz Lige prvaka?\nRadosavljević za Sport1: Od igrača prvo očekujem borbenost, a rezultat dolazi iz nje


Jermenski premijer poziva opoziciju na dijalog, SAD i Rusija protiv mešanja vojske\nJermenski premijer Nikol Pašinjan osudio je, kako je rekao, pokušaj puča nakon što je vojska zatražila od njega u četvrtak da podnese ostavku.\nOn je kazao na mitingu u Jerevanu, na kome se okupilo 20 hiljada njegovih pristalica, da samo građani mogu da odluče o njegovoj budućnosti, prenosi Rojters.\n„Kao izabrani premijer, naređujem svim generalima, oficirima i vojnicima: obavite svoj posao zaštite granice zemlje i teritorijalnog integriteta“, rekao je tokom skupa i naglasio da vojska "mora da služi narodu i izabranim vlastima".\nPašinjan je pozvao pristalice da se okupe kako bi ga podržale u glavnom gradu Jerevanu, gde je održao vatreni govor odbacujući zahteve generala.\n„Vojska ne može biti uključena u političke procese, ona treba da se pokorava narodu i političkoj vlasti koju su ljudi izabrali“, rekao je on.\nPašinjan (45) se od novembra suočio sa pozivima da se povuče zbog načina na koji je vodio zemlju tokom šestonedeljnog oružanog sukoba sa Azerbejdžanom oko enklave Nagorno-Karabah i okolnih područja u kojima su azerbejdžanske snage ostvarile teritorijalni dobitak.\nVojska: Vlasti dovele zemlju na ivicu kolapsa\nAli, vojska je po prvi put javno zatražila od premijera da podnese ostavku.\n„Neefikasno upravljanje sadašnjih vlasti i ozbiljne greške u spoljnoj politici doveli su zemlju na ivicu kolapsa“, navodi se u saopštenju generalštaba vojske i drugih visokih vojnih zvaničnika.\nDvojica bivših predsednika Jermenije, Robert Kočarian i Serž Sarksian, oglasili su se pozivom građanima da podrže vojsku.\nNije bilo jasno da li je vojska voljna da upotrebi silu da bi realizovala svoj stav.\nZahtev vojske izazvao je novu političku krizu u siromašnoj bivšoj sovjetskoj republici sa manje od 3 miliona stanovnika, samo nekoliko meseci nakon što su etničke jermenske snage izgubile rat i teritoriju od Azerbejdžana.\nPašinjan odbija da se povuče\nPašinjan, bivši novinar koji je na vlast došao mirnom revolucijom u maju 2018. godine, rekao je da preuzima odgovornost za ono što se dogodilo, ali odbija da se povuče, dodajući da je potreban da bi se osigurala bezbednost zemlje.\n„Najvažnije pitanje sada je da se zadrži vlast u rukama građana, jer ono što se dešava smatram vojnim pučem“, rekao je Pašinjan.\nOn je gajio imidž političara bliskog narodu došavši na vlast 2018. godine na talasu protesta poznatih kao kao “Jermenska baršunasta revolucija”, često noseći bejzbol kapu i kritikujući korupciju državnih zvaničnika.\nPašinjan je u četvrtak predvodio marš nekoliko hiljada pristalica kroz Jerevan, dok je preko megafona koji je nosio u rukama pozdravljao prolaznike.\nPašinjan traži smenu načelnika generalštaba\nMinistarstvo odbrane Jermenije je u četvrtak popodne saopštilo da se vojska ne meša u politiku.\n"Vojska nije politička institucija i pokušaji da je se uvuče u političke procese su neprihvatljivi. Svaki takav pokušaj je pretnja stabilnosti i bezbednosti Jermenske Republike", saopštilo je Ministarstvo, prenosi agencija Frans pres (AFP).\nU direktnom prenosu, rekao je da je otpustio šefa generalštaba oružanih snaga, potez koji predsednik zemlje još uvek mora da potpiše. Pašinjan je rekao da će zamena biti najavljena kasnije i da će kriza biti prevaziđena ustavnim putem.\nPredsednik Jermenije Armen Sarkisian rekao je u četvrtak da preduzima hitne korake za okončanje političke krize.\n"Pozivam sve - državne organe, agencije za sprovođenje zakona, političke snage, sve građane - da pokažu uzdržanost i zdrav razum. Svaka nepromišljena reč ili akcija povećava tenzije i produbljuje krizu", rekao je Sarkisian, navodi se u saopštenju.\nPredsednik Jermenije je dodao da preduzima hitne mere kako bi ublažio tenzije i našao način za mirno rešenje situacije.\nOpozicija: Pašinjan da ne vodi zemlju ka građanskom ratu\nNa suparničkom skupu u Jerevanu moglo se videti nekoliko hiljada pristalica opozicije kako uzvikuju i plješću dok je borbeni avion leteo iznad njih, što je prenela ruska agencija RIA.\nNa tom skupu, opozicioni Vazgen Manukian optužio je vladu da pokušava da okrene narod protiv vojske. U jednoj ulici demonstranti su postavljali barikade koristeći kante za smeće, prenosi Rojters.\nNajveća jermenska opoziciona stranka dala je premijeru ultimatum da podnese ostavku i spreči građanski rat.\n"Pozivamo Nikolu Pašinjana da zemlju ne vodi prema građanskom ratu i da izbegava krvoproliće. Pašinjan ima poslednju šansu da izbegne previranja", navodi se u izjavi stranke Prosperitetna Jermenija.\nPašinjan je pozvao opoziciju da okonča proteste predlažući razgovore, ali je takođe zapretio da će uhapsiti bilo kog od svojih protivnika koji budu povlačili poteze izvan političkih okvira, prenosi agencija Frans pres (AFP).\nDemonstracije u Erevanu nakon što je premijer Armenije odbio dati ostavku\nRusija i SAD pozivaju na mirno razrešenje situacije\nAraiik Harutiunian, predsednik enklave Nagorno-Karabah, ponudio je da deluje kao posrednik između Pašinjana i generalštaba.\n"Već smo prolili dovoljno krvi. Vreme je da prevaziđemo krize i krenemo dalje. Nalazim se u Jerevanu i spreman sam da prhvatim ulogu posrednika kako bi prevazišli ovu političku krizu", rekao je on.\nRusija, koja je tradicionalno bliski saveznik i ima vojnu bazu u Jermeniji, saopštila je da je uznemirena događajima. Moskva je navela da je to unutrašnje pitanje Jermenije koje treba da se rešava mirno i u skladu sa ustavom.\nRuski predsednik Vladimir Putin je razgovarao telefonom sa Pašinijanom.\n„Putin se založio za održavanje reda i mira u Jermeniji i rešavanje situacije u skladu sa zakonom“, rekao je portparol Kremlja Dmitrij Peskov.\n„Predsednik Putin podržava legitimne jermenske vlasti i nada se što skorijem popravljanju situacije.\nSjedinjene Američke Države, koje imaju prijateljske veze sa Jermenijom, upozorile su vojsku i pozvale sve strane da izbegavaju nasilje.\n"Podsećamo sve stranke na osnovni demokratski princip da oružane snage ne bi trebalo da intervenišu u unutrašnjoj politici," rekao je portparol Stejt departmenta Ned Prajs (Price).\nTurska je u četvrtak "najoštrije osudila" ono što je opisala kao pokušaj puča u susednoj Jermeniji.\n"Oštro osuđujemo pokušaj državnog udara u Jermeniji", rekao je turski ministar spoljnih poslova Mevlut Čavušoglu na konferenciji za novinare u Budimpešti.\n„Apsolutno smo protiv državnih udara i pokušaja puča bilo gde u svetu", naglasio je.\nTalas demonstracija protiv Pašinjana krenuo je u novembru, nakon što je premijer potpisao sporazum o prekidu vatre sa Azerbejdžanom prema kojem je predat veći deo teritorija koju su do tada kontrolisale jermenske snage, tačnije deo Nagorno Karabaha i šest susednih distrikta.\nDeo Nagorno Karabaha oko njegovog glavnog grada Stepanakerta, i dalje je pod kontrolom etničkih Jermena i zadržana je njegova veza sa Jermenijom koridorom koji kontrolišu ruske mirovne snage.\nSukob u Nagorno-Karabahu počeo je u februaru 1988. godine, kada je ta autonomna oblast objavila otcepljenje od Azerbejdžanske SSR.\nPosle rata 1992-1994, u kome je poginulo oko 30 hiljada ljudi, Baku je izgubio kontrolu nad Nagorno-Karabahom i sedam susednih regiona. Uspostavljeno je neizvesno primirje.\nNagorno Karabah, u kome je većinsko jermensko stanovništvo, proglasilo je nezavisnost, ali je niko u svetu ne priznaje.\nU poslednjih 26 godina bilo je sporadičnih sukoba dok se od 1992. godine vode pregovori o mirnom rešavanju sukoba u okviru Minske grupe Organizacije za evropsku bezbednost i saradnju (OEBS) na čijem su čelu tri kopredsedavajuća – Rusija, SAD i Francuska.


Tema: Problem pri otkljucavanju nakon update-a na iOS 11\nDakle problem je sledeci i povremeno se pojavljuje...\nkad je zakljucan nekad blokira, tako sto je ekran crn i ako dodirnem fingerprint osjetim blagu vibraciju ali ekran je i dalje crn... reaguje tek nakon sto par puta probam da sa strane kliknem power dugme i to tako sto se prikaze na milisekund lockscreen ali bez wallpapera dakle samo sat vidim... i onda odjednom sve postane ok.\nSanjam, sanjam da si tu ko da letim na zlatnom cilimu...\n30.10.2017, 07:53 #2\nRe: Problem pri otkljucavanju nakon update-a na iOS 11\nDa li radio OTA update ili? Probaj hard reset, ako to ne upali, probaj clean restore (bez vraćanja beckup-a), da vidiš da li to pravi problem.\n03.11.2017, 04:43 #3\nProbala sam hard reset i opet isto. Update je regularan, preko settings-a...\n03.11.2017, 08:45 #4\nProbaj clean restore preko itunes bez vraćanja backup-a neko vreme, pa vidi kako se ponaša\n03.11.2017, 08:51 #5\nTo se i kod mene desava od kada sam sa iOS10 presao na 11.\nKonkretno mi se dešava kada iz jedne aplikacije idem u drugu, znaci, u jednoj app sam, pritisnem home dugme, sa home screan udjem u drugu app i onda mi se to desi sto i tebi.\nNe treba to da te zabrinjava, bar mene nije, smatram da je to do iOS-a i aplikacija koje jos nisu ispeglane za 11 pa da zato dolazi do bagova.\nJeste da ume da bude iririrajuce pogotovu nekad kada nam nešto hitno treba da odradimo, ali će se popraviti sigurno to.


Metaloprerađivačko industrijsko preduzeće Mip Procesna oprema Cuprija\nKompanija MIP Procesna oprema je proizvođač odgovornog dela opreme za industrijsku namenu. Obaveza kompanije je sledljivost i upravljanje kvalitetom proizvodnog procesa.\nDETALJI IZ PROZVODNJE\nSirok dijapazon proizvoda, polu proizvoda i opreme\nSavremena tehnologija i primena savremenih modernih projektnih rešenja\nNa čelu naše kompanije stoje mladi ljudi sa mnogo iskustva iz sebe i puno realizovanih velikih projekata\nNaš cilj je da poslovne partnere načinimo herojima naše priče\nZnanje kao osnovni resurs u sluzbi projektovanja i razvoja proizvoda. Iskovan od najtezih izazova, formiran da poveze sve procese sa jasnim ciljem obezbedjenja kvaliteta\nU ljudima je moć, u timu je snaga. Predani rad na razvoju i unapređenju ljudskih resursa kao siguran korak ka održivom razvoju\nPermanentna težnja za isporukom sve višeg kvaliteta proizvoda i inspiracija ljudi da se kreću putem unapredjenja.\nPreciznost i tačnost isporučuje vrednost u svim segmentima poslovanja pretočena u odgovorno finansijsko poslovanje nas čini vašim stabilnim partnerom


Predstavništvo IRB-a od naredne godine u Bijeljini\nInvesticiono-razvojna banka /IRB/ Republike Srpske će od naredne godine imati predstavništvo u Bijeljini, najavio je direktor IRB-a Dražen Vrhovac nakon sastanka sa bijeljinskom gradonačelnikom Mićom Mićićem i predsjednikom Skupštine grada Aleksandrom Đurđevićem.\nVrhovac je naglasio da je interes IRB-a da se pokrije područje Republike Srpske i da sredstva i plasmani IRB-a budu dostupni za građane i sva privredna lica, a kao jednu u nizu prednosti je naveo činjenicu da će u ovom predstavništvu biti zaposleno nekoliko novih radnika.\n- IRB je do sada plasirao više od 2,7 milijardi KM, čime se postavila kao najznačajnija institucija u Republici Srpskoj za podršku razvoju privrede - istako je Vrhovac.\nPrema njegovim riječima, u Bijeljini je Investiciono-razvojna banka do sada plasirala više od 80 miliona KM.\n- Otvaranje predstavništva je najbolji pokazatelj naše želje da podržimo razvoj Bijeljine i cijele regije - poručio je Vrhovac i dodao da je IRB, u nastojanju da približi svoje proizvode i plasman svim građanima i privrednim licima u Republici Srpskoj, donijela odluku da otvori predstavništva u Bijeljini, Prijedoru i Trebinju.\nPrema njegovim riječima, uz IRB u Bijeljinu, Prijedor i Trebinje dolazi i Garantni fond, kao još jedna važna institucija Republike Srpske koja djeluje zajedno sa IRB-om.\n- To u praksi znači da će građani i privrednici moći riješiti sve na jednom mjestu kada su pitanju naši plasmani i proizvodi, a da pri tom ne moraju odlaziti u Banjaluku - naveo je Vrhovac.\nOn je rekao novinarima da je inicijator njegovog dolaska u Bijeljinu i otvaranja predstavništva IRB-a bio Nedeljko Ćorić /narodni poslanik SNSD iz Bijeljine/, te da mu je posebno drago što je naišao na dobrodošlicu u Gradskoj upravi i što su pronašli zajednički interes.\nU ime Gradske uprave, zahvalnost što će u Bijeljini od naredne godine u funkciji biti predstavništvo IRB-a, izrazio je predsjednik Skupštine grada Aleksandar Đurđević.\n- Bijeljina je izuzetno zainteresovana za ovu vrstu saradnje i mi ćemo do kraja ove godine obezbijediti prostor i opremu kako bi početkom naredne godine predstavništvo IRB-a počelo sa radom - rekao je Đurđević i dodao da raduje činjenica što to otvara i mogućnost zaposlenja nekoliko novih radnika.


29.08.2011 u 13:39\nTadić i Klaus: Za Srbiju jednaki uslovi kandidature\nČeški predsednik Vaclav Klaus izjavio je danas, posle razgovora sa predsednikom Srbije Borisom Tadićem, da Evropska unija ne bi trebalo Srbiji da postavlja uslove koji nisu važili za druge zemlje kandidate za članstvo. „Smatram da za Srbiju treba da važe jednaki uslovi kao za sve druge zemlje kandidate i da joj se ne postavljaju uslovi koje drugi nisu imali”, rekao je Klaus. On je na zajedničkoj...\nPrihvatam rizik odlaganja dobijanja statusa kandidata\n„Politika” je u četvrtak predveče razgovarala s Borisom Tadićem, predsednikom Srbije. Povod je poseta Angele Merkel Beogradu, a teme intervjua su odnos Srbije i Nemačke, put Srbije u EU, status Kosova, položaj Srba na Kosovu. Prvi deo intervjua s predsednikom Tadićem objavljen je juče. Šta može da uradi Srbija ako nekome padne na pamet da upadne na sever Kosova, zauzme granične prelaze,...\nNaši interesi ne ugrožavaju nikog\n„Politika” je u četvrtak predveče razgovarala sa Borisom Tadićem predsednikom Srbije. Povod je poseta Angele Merkel Beogradu, a teme intervjua su odnos Srbije i Nemačke, put Srbije u EU, status Kosova, položaj Srba na Kosovu. Intervju sa predsednikom Tadićem objavićemo danas i u nedelju. Zar ne mislite da je Angela Merkel govorila u ime Evropske unije? Evropska unija nije donela svoj...\n26.08.2011 u 13:00\nPrirodno je pravo Srbije da postane članica EU\nBEOGRAD – Predsednik Srbije Boris Tadić izjavio je danas da naša zemlja ima legitimno i prirodno pravo da postane članica EU i da će Beograd zato nastaviti dijalog sa evropskim institucijama. „To je naš interes, i ne možemo zbog teškoća sa kojima se suočavamo i koje su velike da odustanemo od tog prava i interesa naših građana” rekao je Tadić u intervjuu Tanjugu. Predsednik Srbije je kritikovao...\n25.08.2011 u 22:00\nAngela Merkel i ja nastavljamo dijalog\n„Politika” je u četvrtak predveče razgovarala sa Borisom Tadićem predsednikom Srbije. Povod je poseta Angele Merkel Beogradu, a teme intervjua su odnos Srbije i Nemačke, put Srbije u EU, status Kosova, položaj Srba na Kosovu. Intervju sa predsednikom Tadićem objavićemo u subotu i nedelju. Danas objavljujemo samo jedno pitanje i jedan odgovor. Da li ste svesni da ste ušli u sukob sa...\n25.08.2011 u 17:00\nTadić: Srbija neće napustiti svoj narod na KiM i neće odustati od evrointegracija\nPredsednik Srbije Boris Tadić izjavio je da postoji mogućnost da Srbija ove godine ne dobije status kandidata za članstvo u EU i datum početka pregovora o članstvu, ali da i pored toga ne može da pristane na zahtev da ukine svoje institucije na severu Kosova i Metohije. „Srbija neće napustiti svoj narod na KiM. Srbija takođe neće odustati ni od evrointegracija. Ako ćemo mi u srpskoj ili evropskoj političkoj javnosti dobiti zahtev da se Srbija opredeli, moj odgovor će biti da Srbija neće odustati ni od jednog svog legitimnog interesa”, izjavio je predsednik Tadić u intervjuu Tanjugu...\n07.08.2011 u 19:25\nTadić osudio izjavu Kosorove o Gotovini i Markaču\nNikakve predizborne kampanje i borbe za vlast ne smeju imati za osnov veličanje onih koji su počinili ratne zločine, ocenio je predsednik Srbije Boris Tadić, oštro osuđujući izjavu premijerke Hrvatske Jadranke Kosor koja se zahvalila generalima Anti Gotovini i Mladenu Markaču za komandovanje hrvatskom vojnom akcijom „Oluja”. Tadić je podsetio da je vojna akcija „Oluja” dovela do stradanja nevinih...\n24.07.2011 u 15:16\nTadiću nagrada „Polak“\nPRAG – Predsednik Srbije Boris Tadić preuzeće 26. jula u Pragu nagradu Vašeka i Ane Marije Polak za promociju slobode, demokratije i tržišne ekonomije u Centralnoj i Istočnoj Evropi kao već drugi lider iz Srbije, a četvrti sa prostora bivše Jugoslavije. Češko-američku nagradu dodeljuje Američki institut za političke i ekonomske studije u Pragu – zajednički projekt Fonda za američke studije iz...\nTadić sa žeteocima\nSvilajnac, Rača – Predsednik Srbije Boris Tadić prisustvovao je juče žetvi pšenice na imanju porodice Milana Milovanovića u selu Kušiljevo, u opštini Svilajnac. Tadića je dočekala trinaestočlana porodica Milovanović. Predsednik Srbije je rekao da je važno da se sagleda kakav je rod pšenice ove godine u Srbiji, kako bi se došlo do realne i održive cene hleba. „Žetva je važna, ne samo zbog...\n06.07.2011 u 13:00\nSrbija i BiH su važan faktor za stabilnost\nSARAJEVO – Predsednik Srbije Boris Tadić poručio je danas u Sarajevu da Srbija želi najbliže prijateljske odnose saradnje sa Bosnom i Hercegovinom i da je spremna na rešavanje svih preostalih otvorenih pitanja između dve zemlje. Tadić je naglasio da podršska Srbije integritetu Bosne i Hercegovine nije asamo deklarativna, jer je naša zemlja manifestuje i u političkoj praksi. Podsećajući da su BiH i...


Jovičić: "Jedino ja znam kroz šta sam prošao" - Sportske.net\nJovičić: "Jedino ja znam kroz šta sam prošao"\nTri i po meseca nakon povrede koju je doživeo u duelu sa Čukaričkim Branko Jovičić se vratio na teren i upisao prvenac u Zvezdinom dresu.\n"Pešiću, šta ćeš sa svim tim loptama?" (TVITOVI)Milojević: "Fenomenalan gest Pešića, bio je spontan"Zvezda i Pešić nastavili seriju, Jovičić se vratio u velikom stilu!"Delije" ne štede komplimente - ON je Zvezdin Dani Alveš! (TVITOVI)Milojević odmara nosioce igre, Jovičić čeka šansu sa klupe! (SASTAVI)\nVezni fudbaler Crvene zvezde Branko Jovičić upisao je večeras svoj četvrti prvenstveni nastup u crveno-belom dresu na koji je čekao više od tri i po meseca.\nZbog preloma metatarzalne kosti koju je pretrpeo u duelu sa Čukaričkim Jovičić je morao na operaciju, a zatim i na dužu pauzu. Posle svega, povratak na teren deluje kao ostvarenje svih snova.\n"Utisci su mi divni! Posle teškog perioda za mene i dugog oporavka, konačno povratak na teren. Mnogo sam srećan što sam postigao prvenac u dresu Crvene zvezde. Zahvalio bih se svima na velikoj podršci, svima u Zvezdi, prijateljima i porodici, trudiću se da se svima odužim! Jedino ja znam kroz šta sam prošao, i gol koji sam postigao svima posvećujem. Želim da me zdravlje posluži", rekao je Jovičić.\nPopularni "Bakula" ušao je na teren u 70. minutu večerašnjeg duela sa Radnikom iz Surdulice, a u 91. minutu postigao je gol iz penala zahvaljujući Aleksandru Pešiću koji mu je prepustio izvođenje najstrože kazne.\n"Pešić mi je jedan od najboljih prijatelja, i veliki je čovek sa velikim fudbalskim znanjem. To je danas i pokazao, čestitam mu na het-triku, i hvala mu što mi je dozvolio da šutiram penal. Čestitam i Gobeljiću, on je neko ko je zadužen za atmosferu, i svi smo bili mnogo srećni zbog njegovog prvenca. Stalno priča da ne zna šta će uraditi kada postigne prvenac, danas se poklopilo da obojica to učinimo, divan je osećaj", dodao je Jovičić.\nCrveno-bele za vikend očekuje gostovanje Bačkoj, a potom i utakmica sezone jer na svom terenu protiv Kelna igraju za proleće u Evropi.\n"Pokazali smo da vredimo, došao je kraj ovog dela prvenstva kada stvarno moramo da pokažemo šta znamo. Dolaze nam neke važne utakmice i sada je trenutak da pokažemo koliko možemo. Ja sam radio individualno veoma dobro, danas sam se za ovih 25 minuta osećao dobro. Sutra ću videti da uradim trening oporavka, i nastavljamo da se spremamo za utakmicu sa Bačkom", zaključio je vezista crveno-belih.\nZvezda će do kraja jesenjeg dela sezone odigrati još četiri utakmice i to redom protiv Bačke (G), Kelna (D), Borca iz Čačka (D) i Partizana (G).


Treća konferencija Društva Srbije za odnose s javnošću - „Komunikacije za 21. vek – trendovi i izazovi“\nReč Programskog odbora\nDRUŠTVA SRBIJE ZA ODNOSE S JAVNOŠĆU\n„Komunikacije za 21. vek – trendovi i izazovi“\n17.-18. novembar 2011. godine\nOvde možete videti video snimke predavanja\nMirko Ilić je rođen u Bosni. U Evropi je radio kao ilustrator postera i stripova. Godine 1986. stiže u Ameriku, gde je bio angažovan kao ilustrator za mnoge velike časopise i novine u Americi.\nNatalia Kurop je direktorka marketinga i komunikacija Digital Europe, vodeće evropsko udruženje digitalnih tehnologija u industriji. Svoju karijeru je započela saradnjom sa British Broadcasting Corporation (London).\nDr Nikolaos Dimitriadis je bio predavač na katedri za marketing Univerziteta u Šefildu, gde je 2004. godine od strane MBA studenata bio proglašen za najboljeg predavača za tu godinu.\nAleksandra Vesić, diplomirana inženjerka elektrotehnike, od 1998 sertifikovani trener za upravljanje u neprofitnim organizacijama, a 2008 završila postdiplomske studije na London Metropolitan Univerzitetu vezano za Razvojne donatorske prakse.\nDragana Djermanović je internacionalni online PR praktičar i predavač, te predsenica sekcije za online PR Društva Srbije za odnose s javnošću.\nDarko Matijašević, osnivač i direktor Executive Group, jedne od vodećih konsultantskih kompanija za integrisane komunikacije u regionu, koja pruža usluge iz oblasti odnosa s javnošću, marketinga, advertajzinga i brend komunikacija, odnosa sa Vladom i online komunikacija.\nAlex Pavel pridružio se kompaniji Epicor softver 2009. godine i trenutno radi kao Marketing Executive za centralnu Evropu. Zadužen je za marketinške i komunikacione aktivnosti u regionu.\nDubravka Jusić je direktorka Korporativnih komunikacija Vipneta i direktorka internih komunikacija u A1 Telekom Austriji.\nDr Borislav Miljanović prvi je čovek agencije Represent Communications, nekadašnje McCann Erickson Public Relations, još od njenog osnivanja 2002. godine.\nDr Danijela Lalić je docent na Fakultetu tehničkih nauka Univerziteta u Novom Sadu, na Departmanu za industrijsko inženjerstvo i menadžment.\nZadovoljstvo nam je da najavimo Treću godišnju međunarodnu konferenciju Društva Srbije za odnose s javnošću, koja će se održati 17. i 18. novembra 2011. u hotelu Zira, Ruzveltova 35 u Beogradu. Naziv ovogodišnje konferencije je Komunikacije za 21. vek – trendovi i izazovi. Namera nam je da vam predavanjima sa ove konferencije približimo trendove i izazove u raznovrsnim oblastima struke odnosa s javnošću, od društveno odgovornog poslovanja, uticaja društvenih medija na razvoj PR-a, kao i odnos PR-a i marketinških komunikacija, a imaćete priliku da čujete i sa kojim se to izazovima u razvoju profesije suočavaju kolege iz regiona i Evrope. Ove teme u svojim predavanjima predstaviće vam renomirani predavači iz Evrope, Srbije i regiona, a u okviru konferencije biće održana i regionalna debata istaknutog udruženja profesionalaca koji se bave odnosima s javnošću EACD - European Association of Communication Directors.\nNa konferenciji članovi će imati priliku i da po prvi put vide novi vizuelni identitet Društva, predstavljanjem novog logoa DSOJ, koji je rezultat nedavno održanog konkursa.\nRadujemo se druženju sa kolegama iz struke iz Srbije i regiona i očekujemo vas 17. i 18. novembra u Beogradu.\nDruštva Srbije za odnose s javnošću,\nMiloš Đajić, predsednik


Predsednik Buš: Osnove ekonomije jake, mada postoje ozbiljni znaci njenog slabljenja\nPredsednik SAD Džordž Buš poručuje senatorima da što pre moraju da odobre ekonomski podsticajni plan u vrednosti od 146 milijardi dolara, koji je već izglasan od strane Predstavničkog doma. Tokom proteklog meseca, u Americi je došlo do zatvaranja više radnih mesta nego u poslednje 4 godine.\nPredsednik Buš smatra da je zabrinjavajuće što je posle 52 meseca uzastopnog rasta broja novih radnih mesta, u januaru došlo do gubitka čak17 hiljada. Američki Sekretarijat za zapošljavanje objavio je da je do najvećih gubitaka poslova došlo u fabrikama, građevinarstvu i u isplatama u državnoj službi, koja je doživela mali porast usled zarade u industriji pružanja usluga.\nPredsednik je u obraćanju svojim pristalicama u Kanzas Sitiju rekao da su osnove američke ekonomije jake, mada postoje ozbiljni znaci o njenom slabljenju. Više cene goriva i pad cena na tržištu nekretninama su negativno uticali na ekonomiju. Porast u poslednjem kvartalu 2007. godine je bio 0.6 odsto.\nPredsednik Buš je takođe istakao da su ekonomiji potrebni jasni ciljevi u smislu smanjenja poreskih stopa, kojim bi se potrošači i privrednici stimulisali da više troše i time podstaknu ekonomski rast.\nZajednički podsticajni ekonomski paket Bele kuće je već izglasan u Predstavničkom domu. Međutim obe vladajuće stranke u Senatu pokušavaju da proguraju amandmane, što usporava sprovođenje plana.\nPredsednik Buš smatra da snaga tog paketa leži u tome što će momentalno ubrzati ekonomiju, te zbog toga zahteva hitnu akciju zakonodavaca.\n«Vrlo je bitno da Senat dovrši svoj posao u što kraćem roku, jer što pre stavimo novac u ruke potrošača, veće su šanse da će se ekonomija oporaviti i izaći iz ovog perioda neizvesnosti. Temelji su jaki. Mi smo sada u teškom periodu, što pokazuju i cifre o nezaposlenosti koje su danas objavljene. Ja sam uveren da možemo izaći iz krize, a jedan način za to je da Kongres i administracija uz zajedničke napore zaključe započeti posao.»\n146 milijardi dolara vredan plan Predstavničkog doma, predviđa da većina poreskih obveznika dobije povraćaj u iznosu od 600 dolara, plus 300 dolara za svako dete. Senat zahteva dodatnih 500 dolara za duplo više građana, uključujući i onesposobljene ratne povratnike i starije Amerikance koji nisu uključeni u odobreni plan.\nNeke demokrate u Senatu takođe žele i produženje isplata nezaposlenima, pomoć u hrani i grejanju. Predsednik Buš je zapretio da će staviti veto na podsticajni plan u vrednosti od 156 milijardi dolara, koji predlaže Senat, dok potpredsednik Dik Čejni ističe da bilo kakve promene u programu mogu da ugroze čitav zakon.\nOčekuje se da će Senat tokom iduće nedelje započeti sa nizom sednica na kojima će raspravljati o ekonomskom podsticajnom planu.


BAJRAMOVIĆ: Ne pada nam na pamet da kontrolišemo NVO sektor - InfoVranjske\nBAJRAMOVIĆ: Ne pada nam na pamet da kontrolišemo NVO sektor\nS ciljem prikupljanja podataka o broju nevladinih organizacija i uređenja baze podataka, član Gradskog veća za nacionalne manjine, etničke zajednice i nevladine organizacije Dejan Bajramović uputio je molbu predstavnicima civilnog sektora da popune upitnik i dostave ga na njegovu i-mejl adresu radi unapređenja kapaciteta udruženja građana.\nOdmah su se pojavile spekulacije da je ovo pokušaj stavljanja pod kontrolu nevladinog sektora od strane vlasti, ali Bajramović to odlučno demantuje.\n– Ne radi se ni o kakvoj “kontroli”, već koordinaciji aktivnosti NVO i Grada kao vida bolje saradnje u interesu građana.\nOva materija, po mojim saznanjima, nije ažurirana pet do deset godina, pa smo ovu akciju započeli zbog umrežavanja i zbog budućeg delovanja NVO – izjavio je Bajramović za portal Vranjske.\nKrajnji cilj je da se svaka delatnost NVO upiše bar na jednoj stranici štampanog izdanja Mesečnika grada.\n– Naravno, ako za to postoji mogućnost.\nAko ne, sam ću osnovati mesečnik na tu temu kako bi krajnji korisnici i građani Vranja znali do detalja aktivnosti NVO na području Grada i time lakše ostvarivali svoja prava – kazao je Bajramović.\nGrad projektno finansira NVO, a suština ove inicijative je u tome da građani u koordinaciji sa gradom mogu da se obrate i NVO za određenu vrstu pomoći koju su oni zacrtali projektom.